open-index/open-wikipedia-markdown huggingface dataset:
全民造星VI

《**全民造星VI**》（英文：**King Maker VI**）係香港MakerVille製作嘅真人騷選秀節目，亦係「全民造星」系列嘅第六季節目。同歷屆比賽一樣，節目主要係紀錄參賽者從海選、集訓、多次分組對戰到最終決賽嘅全過程，最後由觀眾一人一票揀出冠軍。而呢一屆繼續維持頭兩屆同上一屆全男班選秀嘅模式。節目喺2025年2月招募參賽者，6月開始拍攝。

節目喺2025年10月27號到12月19號逢禮拜一到五21:30-22:30喺ViuTV播。而《**全民造星VI 總決賽**》喺2026年1月4號禮拜日19:30-23:00播。

比賽最後由王偉俊、陳瑨羲同范卓賢分別攞到冠、亞、季軍。

## 參賽者
今季比賽參賽者有98位，全部男性，參賽者本嚟有99位，但39號參賽者喺第一輪比賽前退咗賽。

參賽者名單：

## 參與人員
### 顧問
*總顧問：黃慧君
*音樂顧問：徐浩
### 導師團
;第二至四輪
*A組
**導師：梁祖堯
**星級助教：陳凱詠、楊安妮、岑寧兒
*B組
**導師：李幸倪
**星級助教：甄子康、Jason Kui、梁業、李文曦
;韓國集訓
*李美英（STARCORE）、李智秀（STARCORE）、Joyce薛彩詩（ARK Academy）、曹秀惠、DIDI、李敬賢

### 評判名單
*第一輪（98進60）：何爵天、梁釗峰、李文曦
*身家大轉移：徐浩、黃慧君、強尼
*第二輪（60進44）：吳林峰、伍詠薇、馬敬恆
*第三輪（44進30）：陳湛文、阮小儀、關智斌、鄧小巧、黎萬宏
*第四輪（30進20）：陳考威、湯令山、卓韻芝、趙善恆、張蚊
*第五輪（20進15）：楊淇、陳健安、梁嘉茵、繆浩昌、陳浩然
*第六輪（14進10）：徐浩、（1MILLION／TEAM SAME）、Kim Woojin（TITAN CONTENT）
*總決賽：古天樂、梁詠琪、孝淵、劉偉強、鍾廣德

## 總決賽
### 表演嘉賓
今屆總決賽參賽者嘅次輪表演，都會搵一位參與過《全民造星系列》（第1、2、4、5屆）嘅藝人拍檔演出：

其他表演嘉賓：姜濤(I)

### 總決賽成績
今屆總決賽成績唔再先排序後按排序決定分數（第一有11分，第二有10分，如此類推），而係按參賽者表現排序同按觀眾投票率實際比例直接計分。因為評判分差距唔會好大，呢個制度會對人氣高嘅參賽者有利，可以憑較高嘅觀眾分凌駕評判分。

評判分頭三名依次序係陳瑨羲、陳頴業、范卓賢；觀眾分三甲依次序係王偉俊、范卓賢、陳瑨羲。由於王偉俊喺觀眾分明顯領先，所以就算佢評判分只係第四，都依然攞到冠軍。亞軍係評判分第一、觀眾分第三嘅陳瑨羲；季軍係評判分第三、觀眾分第二嘅范卓賢。評判分第二嘅陳頴業因為觀眾分低，只排第八，最後拉勻得第六名。

## 每集一覽
### 常規播放

## 相關節目
*節目拍完第一回合後，隨即已經安排播出比賽花絮節目《**全民造星VI 製作中**》，喺2025年6月16號到6月27號逢禮拜一到五22:25-22:30喺ViuTV播。
*節目總決賽之前亦安排播出前奏節目《**全民造星VI總決賽前傳**》，喺2026年1月3號禮拜六20:30-21:30喺ViuTV播。

## 記事
*頭四屆做監製嘅黃慧君，喺今屆同上一屆一樣，繼續用「總顧問」身份參與節目。另外呢屆增設「音樂顧問」一職，由音樂人徐浩擔任。
*今屆係全民造星系列入面第一次將招募年齡下限由18歲下調到16歲，結果有5位17歲嘅參賽者入圍。
*今屆入圍者入面只有37號王紹冠參加過之前「全民造星」系列。
*根據第1集播出嘅面試片段，《選角》參賽者王耀宏亦有參與面試，但未獲入圍資格。
*節目仲未完結，已經有包括翟俊威、趙俊峰等落選參賽者同鼎豐盛簽約，組織一個組合叫「GPM」，成員有4個人。
*今屆開放畀觀眾投選「我推的星六代」，候選名單係入到98強嘅參賽者，結果由83號陳俊傑贏咗，43號陳瑨羲得第二，19號黃日禧得第三，陳俊傑得到登上《Chill Club》舞台表演嘅機會，佢翻唱咗張敬軒嘅《笑忘書》，表演喺2025年12月14號嘅《Chill Club》第289集播出。
*今屆首度開放畀觀眾投選參賽者「復活」入決賽，候選名單係入到60強嘅參賽者，由觀眾揀一位入唔到十強嘅「遺珠」做決賽第11位參賽者。個玩法以網上投票，參賽者得票高低決定，而邊位參賽者復活就喺12月28號嘅11強記者會公布。投票人要成為電視臺會員，以香港手提電話號碼確認。
*今屆決賽計分方式同以往各屆唔同，以往係第一名10分、第二名9分咁樣每個名次固定分數差距，但今屆無論係評判分定觀眾分都係一個百分比，按照評判畀分同觀眾投票嘅實際比例去計。如果跟返舊賽制，評判分第一、觀眾分第三嘅陳瑨羲會係冠軍，評判分第四、觀眾分第一嘅王偉俊會係亞軍，同依家賽果掉轉，所以有啲觀眾認為突然改制係唔公平。
*MakerVille喺2026年1月25號組織咗一個七人男子組合ZPOT，成員包括陳霆羲（亞軍）、關曉隆（第4名）、黃日禧（第7名）、張肇維（第10名）、林焯彥（20強）、黎子琛（30強）同周德誠（44強）。

## 註

## 參考

## 出面網頁
*ViuTV：全民造星VI 製作中
*ViuTV：全民造星VI
*ViuTV：全民造星VI介紹網站
*MakerVille：全民造星VI
*ViuTV Facebook專頁：《全民造星VI》99強參賽者造型照 ✺ 個人簡介.ᐟ.ᐟ
*
*
*

## 電視節目變遷
中國環球電視網紀錄頻道

**中國環球電視網紀錄頻道**（頻道呼號：）喺一個中國環球電視網第二條24小時英語廣播嘅紀錄頻道，曾經稱為，後尾改咗而家呢個名。而另一個中文台中國中央電視台紀錄頻道仲係以中國中央電視台旗下頻道，所以個名仲係叫做CCTV-9 紀錄。
中國中央電視台紀錄頻道

係中央電視台喺中華人民共和國嘅24小時紀錄頻道，之前有英文版**CCTV-9 Documentary**，但係已經屬於中國環球電視網，所以改咗中國環球電視網紀錄頻道**CGTN Documentary**。

## 連出去
*CCTV-9（紀錄頻道）簡介
林伽遙

**林伽遙**（，），係前香港有線電視記者，前ViuTV嘅財經節目主持，前NowTV記者，而家喺HOYTV做謹一位電視節目主持。

## 簡歷
喺香港出世同成長，林伽遙係一位主持。佢目前喺香港浸會大學畢業。2013年，佢喺有線電視做一個新聞主播，2016年就離開。2019年，佢喺ViuTV做一個財經主持。2022年遷去HOYTV。

## 演出
### 電視節目（[[ViuTV]]）
*2023年：《國識商通》主持

## 出面網頁
*林伽遙嘅網頁
*
*林伽遙嘅LinkedIn頁
*林伽遙嘅Facebook頁
*林伽遙嘅YouTube頁

類:有線電視新聞記者
蔡舒文

**蔡舒文**（，，暱稱**舒文**）係香港女藝人，《全民造星IV》參賽者，最後打入90強。

## 簡歷
蔡舒文喺香港出世同成長。2021年，佢參加過《全民造星IV》，入圍至90強後止步。

## 演出
### 電視節目（[[ViuTV]]）
*2021年：《全民造星IV》參賽者

## 出面網頁
*
陳詠欣

**陳詠欣**（，）， 活躍於影視、廣告、音樂等多個領域。陳詠欣以模特兒身份出道， 熱愛演戲、唱歌和作曲 ，修讀香港演藝學院APA Excel高級演技課程同戲劇演藝課程。佢係一位ViuTV女藝員，歌手，《2019年度亞洲小姐競選》參選佳麗，同埋《最後一屆口罩小姐選舉》參賽者，最終入圍至40強， 及參選2022年工展小姐比賽。佢又參與多個大型廣告拍攝，積極參與各類香港電影和電視劇的拍攝。 她也是香港獨立音樂人致力於音樂創作，已發佈5首原創音樂作品。更二次入圍騰訊音樂人音樂計劃的香港區學員，致力推廣原創廣東歌。

## 演出
### 電視節目（亞洲電視）
*2019年：《2019年度亞洲小姐競選》

### 電視節目（[[ViuTV]]）
*2020年：《最後一屆口罩小姐選舉》

## 歌曲

## 參考

## 出面網頁
*
*陳詠欣嘅YouTube頁
*陳詠欣嘅Facebook頁
*Mini Chan 陳詠欣嘅Music
不一樣的家人

《**不一樣的家人**》（）係香港MakerVille製作嘅訪談節目，由練美娟、李芯駖同甄子康（少爺占）主持，2025年6月23號到7月11號逢禮拜一到五22:30－23:00喺香港電視娛樂ViuTV播出。

## 每集一覽

## 註

## 睇埋
*《不一樣的爸媽》
*《不一樣的愛情》

## 出面網頁
*ViuTV：不一樣的家人
*

## 電視節目變遷
黃樂彤

**黃樂彤**（，卓號**黑妹**，），係香港女模特兒，2020年ViuTV《最後一屆口罩小姐選舉》第六名，2021年國際小姐香港代表競選季軍。

## 簡歷
黃樂彤喺香港出世同長大。2020年，佢參加過《最後一屆口罩小姐選舉》，最後入圍至8強佳麗並獲得第六名。

## 演出
### 電視節目（[[ViuTV]]）
*2020年：《最後一屆口罩小姐選舉》佳麗
### 網上節目
*2022年：喱騷《好想大聲說愛你嘅呢》

## 出面網頁
*
高雷中學

**高雷中學**（英文：**Ko Lui Secondary School**），係一間喺香港九龍觀塘和康徑9號嘅男女津貼中學，1971年創校。
Pura X

**Pura X**係一部華為出嘅摺機，打開時芒有6.3吋。叉電支援66W有線、40W無線。

## 軟件
依部機嘅作業系統係純血鴻蒙，裝唔到Android app。

## 爭議
之前CEO余承東吹到「中國人都買得起、估你唔到」嘅產品，點知一開價7499元人民幣起跳，引發大陸網民極大嘅不滿情緒，話佢又貴又樣衰又冇新意。

## 參考資料
亞歐混血

**亞歐混血**（）係種混血人種，可以係高加索人種和蒙古人種血統混合誕生嘅人種。
EX

**EX**，拉丁字母串字，可以指：

*前度，對應英文前綴 
*X長，當長度單位用嗰陣英文叫 
*例，英文簡寫 ，唔正式，但係好多人咁寫
*ex，Unix 嘅標準命令行式文字編輯器
多倫多地下鐵嘅公共藝術

**多倫多地下鐵嘅公共藝術**係1970年代尾先開始有嘅嘢。多倫多公車局講公共藝術，都係指視覺藝術；但係如果接受公共藝術嘅定義可以包括埋表演藝術嘅話，都仍然係1970年代尾先至開始有。

## 視覺藝術
喺多倫多地下鐵有公共嘅視覺藝術作品，係1978年開始嘅事，原因係滿地可地下鐵有公共藝術，所以起士巴丹拿綫嗰陣係特登學人哋。

1994年7月開始，作為雪柏綫車站設計嘅一部分，多倫多公車局開始咗有正式嘅公共藝術計劃，所有新嘅車站都一定會有公共藝術，而呢啲藝術作品都會成為車站建築嘅一部分.

至於其餘嘅車站，由幾年前開始，所有新加嘅藝術品都一定係屬於兩個正式計劃嘅其中一個，一係屬於 ｢多倫多公車局公共藝術計劃｣（），一係屬於 ｢社區藝術計劃｣（），前者係種同車站改善工程有關，有評審委員會嘅正式計劃，而後者係有社區同市議員支持嘅計劃.

原則上，公車局叫得係 ｢公共藝術｣ 就即係件作品會長期擺，而叫 ｢社區藝術｣ 嘅就即係只係暫時擺，5年之後可能會拆或者拎走，但係實際上，堅尼地站嘅  雖然只係膠彩壁畫，但係佢一直都完好無損，直至載體被毁先冇咗大半幅，反而，雪柏站嘅  雖然係青銅雕，但係幾年之後就好似臨時作品咁被人拆咗，最誇張嘅係先鋒村站嘅 ，佢雖然係大型裝置藝術，但係車站都未正式啟用就已經決定永遠都唔會開着佢。

另外亦有時會有人會送啲藝術品畀公車局，例如芬治站嘅  或者士巴丹拿站嘅圖騰柱，呢啲都當係公共藝術。

### 作品一覽



## 表演藝術

多倫多地鐵最初唔准表演音樂，玩音樂會被人當乞兒。現時多倫多公車局有個正式嘅 ｢地鐵音樂人計劃｣（），叫 ｢｣，想喺地鐵站玩音樂嘅音樂人要攞牌，目前嘅做法係每三年舉辦一次試音，每次試音淨係收 175 人，但係淨係取錄 90 人左右；2018年開始，試音主要係喺網上進行。攞到牌嘅音樂人並冇薪水。

成個計劃係1979年7月開始，最初係試行半年，之後因為發現乘客普遍接受車站有音樂，就開始發牌制度，最初係每年試音一次，只係取錄8人。

｢社區藝術｣ 亦曾經做過表演，例如喺2012年就試過一次，口講話係 ｢裝置藝術｣，其實係表演。

## 參考資料

## 註
曹晶晶

**曹晶晶** (，)，係一位學生，同埋《溫哥華華裔小姐競選2020》嘅三號佳麗。

## 簡歷
曹晶晶喺中國廣東省嘅深圳市出世，加拿大長大。2020年，佢報名參加《溫哥華華裔小姐競選2020》，並獲得亮麗新星獎。

2025年，曹晶晶而家參加《Miss International Canada》，最終獲得了亞軍。

## 演出
### 電視節目（[[新時代電視]]）
*2020年：《溫哥華華裔小姐競選2020》- 亮麗新星獎

## 出面網頁
*
*溫哥華華裔小姐競選2020 #3 Ariel Cao
鄺采彤

**鄺采彤**（，，暱稱**Emi**）係香港女藝人，同埋《全民造星IV》參賽者，最後打入96強。

## 簡歷
鄺采彤喺香港出世同長大，並且做過市場推廣員。2021年，佢參加過《全民造星IV》，比賽時唱《You Don't Know Me》，但入圍至96強後止步。

## 演出
### 電視節目（[[ViuTV]]）
*2021年：《全民造星IV》參賽者，29號，最後96強出局

## 出面網頁
*
OLY

**OLY**（ ），由頒發予曾經參與奧林匹克運動會嘅運動員嘅頭銜，成立於2017年，係綴於該運動員姓名之後嘅一組字母，亦係對運動員嘅成就嘅一種肯定。世界奧林匹克運動員協會主席喺接受網媒訪問時表示：「係時候認識到成為一名奧運選手就像成為一名博士（PhD）一樣。 呢需要10年嘅勤力，你學會咗堅持、平等同埋公平競技。 你係成個社會嘅榜樣。」。

## 參考

## 外部連結
* Olympians.org: OLY
OLY (搞清楚)

**OLY**可以指下列事物：
*OLY，由頒發予曾經參與奧林匹克運動會嘅運動員嘅頭銜。
*美國華盛頓州奧林匹亞（）
中餐廳·非洲創業季節目一覽

呢份一覽表列出**《[[中餐廳]]·非洲創業季》**，即**《中餐廳》第九季**冚唪唥嘅期數。呢季節目共12期，喺2025年6月19號播出先導片，喺6月20號首播，到9月5號播完。

## 成員
* 黃曉明
* 姜妍
* 丁禹兮
* 沈月
* 翟瀟聞
* 尹浩宇
* 林述巍

## 分集介紹


## 中餐廳料理食譜同教學
* 塔吉鍋滷牛排：牛排、牛雜落鍋慢火滷90分鐘後撈出切塊，然後將牛排、牛雜同香菇醬汁一齊熬煮收汁並放落塔吉煲入面就得。
* 五彩海鮮魚羹：海魚去骨備用，蝦殼熬油後同青口貝一齊煮出奶白湯汁並將湯汁濾出備用，將魚肉蒸熟後撕做蒜瓣狀，然後將撕好嘅魚肉同香菇絲、蛋餅絲、胡蘿蔔絲、豆腐絲一齊放落湯汁入面用鹽、雞粉、白胡椒粉調味同埋用生粉勾芡就得。
* 風味茄子
* 菠蘿海鮮炒飯
* 番茄花園沙拉：番茄洗淨切片後放落碟入面擺做花狀備用，薄荷、蒜頭、洋蔥切碎備用，用橄欖油、香醋、海鹽、白胡椒、薄荷、蒜蓉、洋蔥碎調油醋汁，最後將番茄同鷹嘴豆用油醋汁撈勻並灑埋堅果碎同青檸霜同埋用薄荷葉點綴就得。
* 五福糧緣（撈汁海鮮）：將多種海鮮洗淨煮熟後撈出冰鎮備用，用香菜碎、蒜蓉、生薑碎、洋蔥碎、小米辣碎、生抽、老抽、蠔油、香油、麻油、雞粉、白糖、魚露、白酒調撈汁，最後將海鮮倒落撈汁入面浸5分鐘就得。
* 桃膠雪梨：將雪梨去皮去核後落鍋燉煮，然後將雪梨放落冷水入面浸3個鐘，最後將雪梨放落桃膠銀耳羹入面並灑埋薄荷葉點綴就得。
* 普洱巴斯克蛋糕：將普洱同牛奶一齊煮滾，然後依次加入芝士、糖、雞蛋、玉米澱粉撈做糊狀過篩，之後將蛋糕胚上烤箱烤23分鐘並冷藏3個鐘後取出，最後用奶油裱花裝飾同埋灑幾顆樹莓同糖粉就得。
* 龍井雪花酥：黃油炒化後加入棉花糖，等棉花糖融化後依次加入奶粉、餅乾、花生、腰果、杏仁碎，最後將糖胚入模定型並喺表面灑埋杏仁同奶粉冷藏就得。
* 薄荷炸雞：將醃好嘅雞肉裹落蛋液同麪包糠，起鍋熱油，等油溫燒至7成熱時放入雞肉塊，等雞肉塊炸至兩面金黃後另起新鍋複炸雞肉塊，最後加入薄荷葉並將薄荷葉炸出香味就得。
* 鮮蝦韭菜盒子
* 妍年有魚：將魚肉裹滿麪粉後落鍋煎至兩面金黃並撈出備用，然後另起新鍋加入蔥、薑、蒜爆香，之後加入少少豆瓣醬炒出紅油，最後加清水燒滾並放入煎好嘅魚肉燉煮，加生抽調味後大火收汁就得。
* 醬牛肉：牛肉浸出血水後撈出瀝乾並鏟走筋膜，喺牛肉嘅表面紮滿孔令佢充分入味，然後將牛肉落鍋並加入薑片燉煮，等牛肉煮熟後去沫並依次加入甜麪醬、豆蔻、燉牛肉調料、花椒、桂皮、香葉、八角、白糖，大火燒滾轉小火慢燉2—3個鐘，最後將牛肉冷卻並用保鮮膜將蒸鍋密封後放落冰箱入面冷藏一晚就得。
* 避風塘蝦：新鮮嘅斑節蝦鏟走蝦線醃入味後裹滿麪粉落油鍋炸至定型並撈出瀝乾，然後另起新鍋加入炸好嘅斑節蝦同蒜香麪包糠一齊翻炒入味就得。
* 清蒸紅斑魚：將紅斑魚放落滾水入面煮15分鐘後撈出並淋落蒸魚豉油就得。
* 孜然羊肉：新鮮羊肉切片，然後依次加入料酒、生抽、蠔油、老抽、雞粉、薑米抓勻令佢醃入味，起鍋熱油，之後加入羊肉爆炒，等羊肉炒至變色後加入蒜片、蔥段、洋蔥絲，最後灑埋孜然粉大火爆炒出香味就得。
* 冰淇淋：喺杯底擠埋層手工奶油，然後沿杯壁裝飾圈香蕉片並淋圈焦糖醬，最後加入冰淇淋球同埋用菠蘿片裝飾並喺中間擠滿奶油就得。
* 五香芝士牛肉派：將切碎嘅醬牛肉鋪喺摩洛哥麪皮底部，然後加入混合香菜薄荷嘅芝士碎，之後將麪皮包做三角狀並用薄糊封口，最後將包好嘅牛肉派落鍋煎至兩面金黃就得。

## 中餐廳員工餐食譜同教學
* 西紅柿雞蛋麪：倒入洋蔥、番茄醬、番茄，等番茄炒出沙後加入炒好嘅雞蛋繼續翻炒，最後將炒好嘅番茄放落煮好嘅麪條入面撈勻就得。
* 土豆燒羊肉
* 西紅柿雞蛋
* 番茄貓耳意麪：意麪煮熟後撈出備用，喺鍋入面依次加入黃油、番茄膏、蒜末、玉米粒、鷹嘴豆炒勻，最後將炒好嘅醬料鋪喺意麪上就得。
* 洋蔥炒牛肉：起鍋熱油，然後放入牛肉翻炒，等牛肉炒至變色後加入蒜、洋蔥繼續翻炒出香味就得。

## 中餐廳料理定價

### 前菜
* 番茄花園沙拉：88Dhs
* 五福糧緣：168Dhs

### 主菜
* 塔吉鍋滷牛排：268Dhs（細）／536Dhs（大）
* 風味茄子：98Dhs
* 薄荷炸雞：108Dhs

### 湯羹
* 五彩海鮮魚羹：68Dhs

### 主食
* 鮮蝦韭菜盒子：36Dhs

### 甜品
* 桃膠雪梨：38Dhs

### 飲料
* 五糧液：25Dhs/杯；2025Dhs/瓶
* 無敵特飲：30Dhs
* 寂寞特飲：30Dhs

## 收視率

|-
| 1
| 
| 0.3480
| 4.9485
| 4
| 
|-
| 2
| 
| 0.3994
| 4.1615
| 3
| 
|-
| 3
| 
| 0.3450
| 4.7515
| 4
| 
|-
| 4
| 
| 0.3738
| 4.6430
| 3
| 
|-
| 5
| 
| 0.4042
| 5.1263
| 4
| 
|-
| 6
| 
| 0.2805
| 5.3214
| 2
| 
|-
| 7
| 
| 0.3558
| 5.1294
| 2
| 
|-
| 8
| 
| 0.2093
| 6.6088
| 3
| 
|-
| 9
| 
| 0.2901
| 3.4650
| 2
| 
|-
| 10
| 
| 0.2911
| 3.3358
| 2
| 
|-
| 11
| 
| 0.2443
| 2.9292
| 4
| 
|-
| 12
| 
| 0.2281
| 3.0799
| 4
| 

## 註

## 參考
懶初始化

**懶初始化**（參見）係一種編程技巧，意思係程式會等到真正需要某樣資源或者資料嘅時候先至去初始化佢。

懶初始化可以係電腦編程中嘅一種最佳化手法，常用嚟節省記憶體同提升效能。當一個物件喺程式啟動時未必即刻會用到，可以等到真係需要佢嗰陣先至實際產生，噉樣可以避免唔必要嘅計算同資源開銷。。

## 睇埋
*最佳化
*單例模式
執法者們

《**執法者們**》（）係邵氏兄弟同優酷合作拍攝製作嘅劇集，由黃宗澤、馬國明、陳豪同宣萱領銜主演，由蔡潔、陳瀅、吳啟華同林嘉華聯合演出，監製樂易玲。呢套劇安排響優酷、TVB Anywhere同無綫電視翡翠台播，而無綫電視翡翠台喺2025年6月23號到7月25號逢禮拜一到五20:30-21:30播。故仔講香港警務處、廉政公署同律政司三大執法機關緊密合作對付一個犯罪集團。

## 演員表
### 主要角色
*黃宗澤 飾 周俊傑
*馬國明 飾 高浩然
*陳豪 飾 劉宇凡
*宣萱 飾 李雅文
*蔡潔 飾 何天茹
*陳瀅 飾 周欣婷
*吳啟華 飾 雷學森
*林嘉華 飾 戴祖福
### 其他角色
*羅子溢 飾 張建邦
*梁競徽 飾 戴永強
*劉佩玥 飾 徐思思
*洪永城 飾 陳少峰
*潘志文 飾 龔友城
*曹永廉 飾 王振雄
*楊仲恩 飾 黃景誠
*張國強 飾 歐陽君
*陳敏之 飾 陸泳彤
*翟威廉 飾 光哥
*秦啟維 飾 林昆
*李善恆 飾 鍾國祥
*陳永昌 飾 陳達智
*胡渭康 飾 鄧朗晞
*劉頌鵬 飾 細B
*李偉霆 飾 曾醫生
*許俊豪 飾 Ricky
*煒烈 飾 尹老闆
*古天祥 飾 Donald Au
*江富強 飾 宋基德
*冼灝英 飾 大佬成
*丘梓謙 飾 David
*袁潔儀 飾 徐嘉欣
*陳若思 飾 蔡佩汶
*阮兒 飾 王小娟
*何依婷 飾 劉慧玲
*徐榮 飾 董貴成
*陳星妤 飾 董新悅
*丁子朗 飾 丁小非
*陳嘉輝 飾 林志文
*袁文傑 飾 陳浩宇
*何啟南 飾 劉振強
*吳瑞庭 飾 海關關長
*黎芷珊 飾 政務司司長
*黎學勤 飾 入境事務處處長

## 出面網頁
*執法者們 | TVB 無綫電視
*《執法者們》myTV SUPER線上看(粵語中字)

類:2025年無綫電視劇集‏‎‎
類:無綫電視外購劇
類:邵氏劇集
類:優酷劇集
評審委員會

**評審委員會**（），喺藝術界，係指美術展、駐留、獎項或者類似活動入面，決定參展、申請駐留或者申請獎項嘅人或者作品入唔入圍或者申請成唔成功嘅一班人。評審委員會用嚟做決定嘅準則可能包括作品水準、有幾乎合活動嘅目標、有冇創意、概念行唔行得通等等。

因為有評審委員會嘅美術展有收錄準則，喺藝術家嘅履歷表一般會寫明。

## 參考資料
陳玥伶

**陳玥伶**（，，暱稱**小砂**）係香港女舞蹈員，同埋ViuTV選秀節目《全民造星IV》嘅參賽者，最後入圍96強後止步。

## 簡歷
陳玥伶喺香港出世同長大。2021年，佢參加過《全民造星IV》，最後入圍96強後止步。2025年透過《Dance X Crew》，喺Symphony做為一位成員。

## 演出
### 電視節目（[[ViuTV]]）
*2021年：《全民造星IV》參賽者
*2025年：《Dance X Crew》參賽者（Symphony成員）

## 出面網頁
*
吳蕾

**吳蕾**（，），係一位學生，同埋《2022多倫多華裔小姐競選》嘅友誼小姐獎。

## 簡歷
吳蕾喺臺灣出世，5歲移民至加拿大。佢目前喺列治文中學讀書同畢業。2018年報名參加《Sunshine Nation 2018》。2022年飛去多倫多報名參加過《2022多倫多華裔小姐競選》，落選後獲得到友誼小姐獎。

## 演出
### 電視節目（[[新時代電視]]）
*2018年：《Sunshine Nation 2018》
*2022年：《2022多倫多華裔小姐競選》友誼小姐

## 出面網頁
*Sunshine Nation 2018 #8 Claire Wu 吳蕾
*2022多倫多華裔小姐競選 #2 Claire 吳蕾
*
景文科技大學

**景文科技大學**（）係一間臺灣嘅大學。1998年8月改為現有嘅名。

## 外部連結
*景文科技大學 
*台灣景文科大旅館系成果發表　16家五星級飯店共襄盛舉 
*學術動態平台 
*景文科大辦首屆景show盃餐旅小達人競賽 經濟日報
高能加速器研究機構

**高能加速器研究機構**（，通稱 **KEK**）係日本最大型嘅粒子物理同加速器科學綜合研究中心，總部喺茨城縣筑波市。KEK 1997 年由幾間國家實驗室合併而成，2004 年起改制做大學共同利用機關法人，由文部科學省監督。機構唔單止服務日本國內，仲對全球研究者開放加速器設施，同世界多間大學、研究所長期合作。

## 歷史
* 1971 年：高能物理研究所（舊 KEK）成立。  
* 1978 年：光子工廠（Photon Factory，PF）投入運作。  
* 1986 年：TRISTAN 主環將電子同正子加速到 30&nbsp;GeV。  
* 1997 年：正式改組成現今 KEK。  
* 1999 年：B 介子工廠 KEKB 同 Belle 偵測器開始對撞實驗。  
* 2004 年：法人化，K2K 長基線中微子實驗結束。  
* 2009 年：J-PARC 竣工，成為全球高強度質子源之一。  
* 2018 年：升級後嘅 SuperKEKB 首次撞束，Belle II 正式執行。  

## 組織架構
* 加速器研究設施（Accelerator Laboratory）：設計、建造同營運各類加速器。  
* 基本粒子原子核研究所（Institute of Particle and Nuclear Studies）：研究粒子物理、核子物理同宇宙線。  
* 物質結構科學研究所（Institute of Materials Structure Science）：用同步輻射、μ 子、慢中子等探針研究物質結構。  
* 共通基礎研究設施（Applied Research Laboratory）：計算、電子、低溫、放射線安全等支援單位。

## 主要加速器同實驗
; SuperKEKB  
: 7 GeV 電子環同 4 GeV 正子環，周長 3.016 km，主攻 B 介子物理，配合 Belle II 偵測器研究 CP 破壞。  
; 光子工廠（PF／PF-AR）  
: 2.5 GeV（PF）同 6.5 GeV（PF-AR）電子環，提供高亮度同步輻射畀材料、生物同化學研究。  
; KEK e+/- 線性加速器  
: 長 600 m，負責注入電子／正子去 SuperKEKB 同 PF。  
; ATF 及 cERL  
: 測試超低發射度束流同能量回收線性加速技術，為未來 國際直線對撞機（ILC）做技術儲備。  
; J-PARC（東海校園）  
: KEK 同 日本原子能研究開發機構合作營運，600 MeV 直線加速器 + 3 GeV／50 GeV 同步加速器，供中微子、μ 子、慢中子、核嬗變等多領域使用。

## 電腦設施
KEK 計算研究中心營運日本其中一套最強運算平台，支援格點 QCD、加速器模擬同大數據分析。1992 年 9 月 30 號，舊 KEK 亦係全日本第一個開設網站嘅公共機構。

## 知名學者
* 小林誠 — 2008 年諾貝爾物理學獎，CP 破壞理論。  
* 南部陽一郎、益川敏英、坂田昌一 等對日本粒子物理貢獻良多。  

## 流行文化
* 日劇《破案天才伽利略》第二季首集喺 KEK 實景拍攝，劇中對撞機原型就係 SuperKEKB。  
* 動畫《創造宇宙壽司男》入面嘅加速器場景部份參考咗 Belle 偵測器內部。  

## 相關條目
* SuperKEKB、Belle II 實驗  
* J-PARC  
* Super-Kamiokande  
* 國際直線對撞機  
* CERN、Fermilab  

## 參考資料

## 外部連結
* 
* 
* SuperKEKB 首次對撞新聞稿（英文）
電子中微子

**電子中微子**（，符號 **ν<sub>e</sub>**）係一種冇電荷、自旋為  嘅基本粒子，同電子一齊組成第一代輕子。佢淨係透過弱相互作用同引力同其他粒子互動，唔帶色荷，亦唔參與強相互作用。

## 歷史
### 理論預言
1920 年代研究 β 衰變嘅時候，發現放射出嚟嘅電子能譜係連續嘅，好似違反能量守恆。1930 年，奧地利理論物理學家 **[[鮑利|華夫岡·鮑利]]**（Wolfgang Pauli）喺寫畀「放射性女士先生」嘅公開信入面，提出咗一隻「無電荷、質量好細」嘅粒子去帶走失蹤嘅能量同動量——呢隻粒子就係今日嘅中微子。

### 實驗發現
1956 年，美國實驗物理學家 **克萊德·科溫**（Clyde Cowan）同 **弗雷德里克·萊因斯**（Frederick Reines）喺薩凡納河核反應堆做嘅「科溫–萊因斯實驗」首次探測到電子**反**中微子，確認咗泡利嘅預言。
萊因斯因而獲得 1995 年諾貝爾物理學獎。

## 物理性質

**質量**：非零但極細；2025 年 KATRIN 實驗將上限推到 2。

**電荷**：0

**自旋**：（費米子）

**互作用**：弱相互作用、萬有引力

**味振盪**：電子、μ 子、τ 子三種味態可以互相轉換，味振盪現象證明咗中微子質量唔等於零。

## 名稱由來
鮑利原本叫佢做「中子」。1932 年 **詹姆斯·查德威克**（James Chadwick）發現真正嘅核中子，兩者撞名。1934 年 **恩里科·費米**（Enrico Fermi）為免混淆，用上意大利文縮小詞「**neutrino**」（細隻嘅中性粒子）嚟稱呼泡利嗰隻粒子。

## 反粒子
電子中微子嘅反粒子係**反電子中微子**（）。喺 β⁻ 衰變
:n ;\to; p + e^- + \bar{\nu}_e
入面會同電子一齊放出。中微子究竟係唔係自己嘅反粒子（即馬約拉納費米子）仍未有定論；尋找無中微子雙β衰變係其中一條實驗道路。

## 參見

* μ 子中微子

* τ 子中微子

* PMNS 矩陣

* 中微子振盪

* 無中微子雙β衰變

## 參考文獻
Grand住去利物浦

《**Grand住去利物浦**》（）係香港無綫電視製作嘅遊埠節目，由2025年6月21號到6月28號逢禮拜六20:30到21:00喺翡翠台播出。節目由高海寧、周嘉洛、黃庭鋒主持，去利物浦玩到夠。

## 每集內容

## 睇埋
*《Grand住去台北》
*《Grand住去大阪》

## 出面網頁
*Grand住去利物浦 | TVB 無綫電視
圈量子重力

圈量子重力（**Loop Quantum Gravity，LQG**）係一個非微擾性、背景獨立嘅量子重力理論框架。呢個理論嘗試將廣義相對論中對重力作為時空幾何嘅描述同量子力學結合，直接將重力場（即時空本身）進行量子化，而唔需要引入額外維度或者超對稱粒子。LQG假設空間並非連續體，而係由極細微嘅離散單元（稱為「圈」）編織成嘅網絡結構，呢種結構就係所謂**自旋網絡**（spin network）。因此喺普朗克尺度（約10^-35米），空間具有量子「原子」嘅離散結構，唔可以再無限細分。呢套理論被視為當代兩大量子重力途徑之一（另一個係弦理論），旨在提供對重力同時空微觀結構嘅統一理解。

## 文獻
1930年奧斯卡金像獎

**1930年柯咔金像獎**可以係：
* 第2屆奧斯卡金像獎：喺1930年4月3號喺美國加州舉行
* 第3屆奧斯卡金像獎：喺1930年11月5號喺美國加州舉行
多哈艾阿拉比籃球隊

**多哈艾阿拉比籃球隊**（）係卡塔爾多哈嘅職業籃球球會，依家打緊沙地阿拉伯職業籃球聯賽。

## 榮譽
*卡塔爾職業籃球聯賽冠軍：1975年、1976年、1982年、1983年、1984年、1985年、1986年、1992年、1994年、2018年、2024年
*卡塔爾籃球盃冠軍：2007年、2012年

## 參考


## 睇埋
*多哈艾阿拉比

## 連出去
*官方網站
大師兄Welcome Summer大激戰

《**大師兄Welcome Summer大激戰**》（）係香港無綫電視嘅遊戲節目，由錢嘉樂（大師兄）、阮兆祥、麥美恩、林秀怡、林正峰主持。呢個節目係由《大師兄感謝祭》衍生出嚟嘅2025年夏日水上版，每集請唔同藝人嘉賓喺香港海洋公園水上樂園玩遊戲。節目由2025年6月22號到7月13號逢禮拜日晚20:00－21:00喺翡翠台播。

## 每集內容

## 出面網頁
*大師兄Welcome Summer大激戰 | TVB 無綫電視
跨語言影響

**跨語言影響**（英文簡稱 ）係指一位講者腦入便唔同語言之間互相影響，最常見嘅係兩種語言喺某位雙語講者身上互相影響。例如有位以粵語為母語嘅人學日文或者法文，佢講新語言嗰時可能會受到粵語嘅影響，而 CLI 有陣時亦會攞嚟指單語講者喺唔同方言（例如香港粵語同廣州嘅粵語）之間產生影響。CLI 可以喺語言嘅唔同子系統中觀察到，包括語用、語義、句法、構詞、音系、語音以至書寫系統等，都可以出現 CLI 噉嘅情況。

## 磨蝕

有時，要分清楚語言磨蝕同跨語言影響唔係咁容易。有研究指出，一個人學第二語言嘅時候，好自然會將第二語言嘅元素用返喺佢自己嘅母語度。以廿一世紀初嘅香港人為例，好多人母語係粵語，但係識少少英文都好普遍。佢哋講粵語嘅時候，成日會夾雜英文詞，例如：
:「呢件事真係好 complicated，我搞唔掂。」
:「我哋聽日去 shopping，一齊買嘢啦！」
:「你個 email address 係乜嘢呀？」
但係講啲咁嘅句子，其實未必等於佢哋已經出現語言磨蝕，亦未必代表佢哋唔識講**複雜**、**購物**、**電郵地址**呢啲粵語固有嘅中文詞語。呢個情況同外來詞係唔係真係融入語言系統，都有相似嘅討論空間。

## 睇埋
*借詞
*語言合流

## 引咗
自然療法

**自然療法**（，或 ），又叫**自然醫學**，係一種依靠天然方法嚟促進身體自癒能力嘅醫療方式。呢種療法強調使用非侵入性嘅治療手段，例如飲食調整、草藥、物理治療、瑜伽、冥想等，嚟改善健康同預防疾病。

## 歷史
自然療法喺19世紀末至20世紀初，喺歐洲同美國開始流行。呢個療法受到古希臘醫學嘅影響，尤其係希波克拉底（Hippocrates）提出嘅「自然係最強嘅醫生」呢句經典格言。喺19世紀，德國醫生文森特·普里斯尼茲（Vincent Priessnitz）推廣咗水療，為自然療法奠定咗基礎。20世紀早期，自然療法傳到美國，並由約翰·施希爾（John Scheel）正式命名為「Naturopathy」。成個20世紀，自然療法經歷咗興衰起跌，但喺近幾十年，由於人哋對替代醫學嘅興趣增加，自然療法再次受到重視。

## 定義同理念
自然療法嘅核心係相信人體有自我治癒能力（self-healing）。透過改善生活方式、使用天然材料同埋促進內在平衡，嚟增強免疫系統同恢復健康。呢種療法通常採取全人健康嘅觀點，重視身、心、靈三方面嘅和諧。

## 基本原則
自然療法有以下幾個主要原則：
*自然療癒力：相信人體有自癒能力，治療嘅目標係促進呢種能力。
*辨證施治：尋找病根，而唔係淨係治療病徵。
*預防為主：預防疾病比治療疾病更加重要。
*整體觀念：關注身體、心理同埋環境嘅整體關係。
*教育與賦能：醫生應該教導病人如何維持健康。

## 常見自然療法種類
自然療法包括多種治療方法，以下係常見嘅：

### 草藥療法
*用植物或植物提取物嚟治療唔同病症。
*薑：幫助消化同減輕反胃。
*洋甘菊：舒緩壓力、改善睡眠。
*人參：增強體力同免疫力。

### 芳香療法
*使用精油（Essential Oils）改善情緒同健康。
*薰衣草精油：放鬆身心。
*尤加利精油：緩解呼吸道問題。
*檸檬精油：提升專注力。

### 水療法
*透過水嘅溫度同壓力，促進血液循環、減輕疼痛。
*溫泉浸泡：舒緩肌肉勞損。
*冷熱交替浴：增強免疫力。
*水中運動：特別適合關節炎患者。

### 營養療法
*透過調整飲食嚟促進健康。
*補充超級食物（如藍莓、綠茶）。
*減少加工食品同高糖飲食。
*增加益生菌攝取，改善腸道健康。

### 針灸
中醫技術，利用細針刺激穴位，調整氣（氣，Qi）嘅流動，幫助減輕壓力同疼痛。

### 冥想與瑜伽
*冥想：平靜心情，減少壓力。
*瑜伽：透過姿勢、呼吸同冥想結合，改善靈活性同精神健康。

### 森林浴
源自日本嘅「森林浴」（Shinrin-yoku），即喺樹林中放鬆，研究顯示可以減低壓力荷爾蒙。

### 日光療法
適量嘅陽光曝曬有助促進維生素D生成，同時改善情緒。

### 音樂療法
利用音樂同聲音頻率，幫助放鬆心情、提升睡眠質量。

## 優勢
*安全性高：多數方法係非侵入性，副作用較少。
*整體健康：唔單止針對症狀，仲可以改善整體健康。
*自然材料：使用天然物質，減少依賴化學藥物。

## 爭議
雖然自然療法有唔少支持者，但喺科學界亦備受爭議。一啲批評者認為，部分自然療法嘅理論缺乏科學根據，或者未經嚴謹嘅臨床實驗驗證。另外，一啲極端自然療法可能會延誤傳統醫學治療，從而對病人健康造成風險。

## 注意事項
*並唔係每個人都適合所有自然療法，使用前最好諮詢專業人士。
*某啲療法可能同現代醫學治療有衝突，應該小心選擇。
*嚴重病症（如癌症、心臟病）應結合傳統醫學治療。

## 參考
*Hippocrates. "On the Natural Healing Power of the Body."
*Priessnitz, Vincent. "Hydrotherapy in Practice."
*世界自然醫療協會（World Naturopathic Federation）
語言門檻假說

語言學上嘅**門檻假說**係有關第二語言習得嘅假說，由**占襟棉**（）喺一九七六年提出。呢個假說主張，一個人學第二語言嗰陣，必需要語言熟練度去到某個最低門檻，先至可以從第二語言中獲得認知或者學術上嘅好處。

## 概論

同時，門檻假說又強調，要學得好第二語言，學習者首先要喺第一語言（母語）方面，達到合乎年齡嘅語言能力水平，先至可以幫助佢哋進一步掌握第二語言。

## 睇埋
*母語

## 引咗
關鍵時期假說

**關鍵時期假說**（參見）係語言學界一個長期有爭議嘅假說，講人類學語言係咪真係有一個特定嘅**關鍵時期**。根據呢個假說，人喺某個年齡期內學語言係特別有效率嘅，由於呢段時間人腦對語言輸入特別敏感，所以學語言會易啲。關鍵期假說指出，生命最初幾年係學語言嘅關鍵時期，如果喺呢段時間入面有足夠刺激，人就有能力掌握第一語言。但係如果過咗呢段時期，語言學習會困難得多，尤其係語法方面。

## 睇埋
*母語
*語言磨蝕
Mill MILK

**Mill MILK**，好多時都簡稱做**MM**，係香港網絡媒體，2021年開始運作，主要經YouTube平台發佈同香港本地文化有關嘅短片。2025年6月，Mill MILK嘅YouTube頻道達到100萬訂閱者嘅里程碑，亦係香港第一個網媒去到呢個里程碑。

## 出面網頁
* 
* 
* 
*
張書玉

**張書玉**（，），係城市電視女藝員，《城市串吧》主持，同埋《2022多倫多華裔小姐競選》嘅7號佳麗。

## 簡歷
張書玉喺中國出世同成長。2022年參加過《2022多倫多華裔小姐競選》，落選後加入城市電視做一個女藝員同埋一位城市串吧主持。

## 演出
### 電視節目（[[新時代電視]]）
*2022年：《2022多倫多華裔小姐競選》
*2023年 ：《新楓采》主持

### 電視節目（[[城市電視]]）
*2024年：《城市串吧》主持

## 出面網頁
*2022多倫多華裔小姐競選 #7 Rachel 張書玉
*張書玉嘅新時代電視姿料
*張書玉嘅城市電視姿料
*
蕪菁

**蕪菁**（學名：*Brassica rapa* var. *rapa*），北方叫**蔓菁**，係一種蘿蔔形嘅根菜，同蕓薹、白菜、紹菜係一個物種。

明清、民國廣東地方志嘅「蕪菁」「蔓菁」係指油菜或大頭菜，唔係根菜蕪菁。
蕪菁同大頭菜經常混淆，後者係嶺南常見嘅芥菜變種。蕪菁係高緯度地區（例如歐洲、中亞、中國北方）同高海拔地區（例如中國西南）嘅菜，嶺南唔多見，古有「廣州地熱……北人將蔓菁子就彼種者，出土卽變爲芥 」嘅迷信說法。


Turnip 2622027.jpg|蕪菁嘅根
Brassica rapa var. rapa (18).jpg|蕪菁嘅花


## 參考資料
卡門

《**卡門**》（***Carmen***）係法國作曲家佐治比才創作嘅一套四幕歌劇，喺1875年頭一次演出，但要到佐治比才過身後，套歌劇先至逐漸受歡迎。
曼薩穆薩

**曼薩穆薩**（**Mansa Musa**，）係馬里帝國第九任君主（曼薩），1312年到1337年在位。因為嗰陣係馬里帝國最鼎盛嘅時期，有現代學者估算佢係有史以嚟最有錢嘅人。
恩古吉

**恩古吉**（**Ngũgĩ wa Thiong'o**，）係肯雅作家，亦係東非其中一位重要嘅當代作家，早年用英文寫作，後尾轉用佢母語基庫尤文寫作。
克羅伊斯

**克羅伊斯**（**Croesus**，）係利底亞末代君主，前585年到前546年在位，最後畀波斯帝國嘅居魯士大帝打敗咗。
晶體結構

**晶體結構**係指晶體入面嘅結構，涉及到原子、離子同分子嘅排列，亦係晶體學嘅研究範疇。
俄國革命 (1905年)

1905年嘅**俄國革命**係指俄羅斯帝國喺1905年到1907年爆發嘅一場革命，雖然革命唔成功，尼古拉二世保得住皇位，但政府亦有唔少妥協同讓步，不過最終都喺十年後再次爆發革命。
那些年·這些歌

**那些年·這些歌**（，）係加拿大新時代電視嘅唱歌比賽節目，喺加拿大多倫多舉行。年齡不限可以參加。

## 參選名單

## 出面網頁
*那些年•這些歌 第二季網頁
西班牙宗教裁判所

**西班牙宗教裁判所**（**Inquisición española**，正式名**Tribunal del Santo Oficio de la Inquisición**）係西班牙卡斯提亞嘅伊莎貝拉一世同費迪南五世喺1478年成立嘅天主教宗教裁判所，到1834年廢除。
Grand住去大阪

《**Grand住去大阪**》（）係香港無綫電視製作嘅遊埠節目，由2024年11月16號到11月30號逢禮拜六20:00到20:30喺翡翠台播出。節目由C君、高海寧、陸浩明主持，去大阪玩到夠。

## 每集內容

## 睇埋
*《Grand住去台北》
*《Grand住去利物浦》

## 出面網頁
*Grand住去大阪 | TVB 無綫電視
Grand住去台北

《**Grand住去台北**》（（EPG用名） / （網站用名））係香港無綫電視製作嘅遊埠節目，由2024年4月20號到4月27號逢禮拜六21:00到21:30喺翡翠台播出。節目由黃翠如、C君、周奕瑋主持，去台北玩到夠。

## 每集內容

## 睇埋
*《Grand住去大阪》
*《Grand住去利物浦》

## 出面網頁
*Grand住去台北 | TVB 無綫電視
沙比阿爾阿里籃球隊

**沙比阿爾阿里籃球隊**（）係阿拉伯聯合酋長國杜拜嘅職業籃球球會，依家打緊阿聯酋職業籃球聯賽。

## 榮譽
*阿聯酋職業籃球聯賽冠軍：2014年、2015年、2016年、2017年、2018年、2019年、2021年、2022年、2023年

## 參考
Typst

**Typst**（）係一個基於標記語言嘅開源排版系統，專為撰寫同排版學術文章、數學公式而設只係加啲簡單嘅標記就做到一般嘅格式化，又可以自訂函數，又內建手稿語言（）同數學排版功能。

Typst 嘅主體係一個用 Rust 寫，以2.0發佈 嘅離線排版程式（設計者叫佢做編譯器）；由一間同名嘅有限公司（）負責維護、開發以及技術支援。呢間公司亦營運一個類似  嘅網上編輯器，俾用戶一邊寫，一邊預覽成果，亦支援多人協同合作功能；但係網上編輯器並唔係好似主體咁係開源軟件，而係，不過除咗提供收費服務之外，亦提供免費服務。

## 歷史
2019年，Laurenz Mädje 同 Martin Haug 開始開發 Typst，並喺2022年作為佢哋喺嘅碩士論文題目發表。2023年3月，Typst 以開源軟件嘅形式發佈，目前處於Beta測試階段。

## 排版系統

Typst 係一種標記語言，類似 ，佢設計目標係要「好似  咁強大，但更加容易學習同使用」。效能方面，Typst 編譯速度遠勝 ，一般只需幾毫秒，而唔係好似  咁需要好幾秒。佢嘅編譯器利用約束性（）實現，每次只需要重新編譯更改咗嘅代碼，節省時間。

同  唔同，Typst 系統內置咗好多功能，所以唔需要引入大量外部套件。如有需要，Typst 亦支援由社群提供嘅套件同模板，例如 Typst Universe 係一個類似  嘅資料庫，用嚟分享用戶自製嘅套件。

Typst 有三種模式：預設係標記模式（），用嚟編寫文字；用`$`符號包住嘅代碼係數學模式（），用嚟輸入數學公式；代碼模式（）用嚟執行子程式（），用法係喺代碼插入`#`同埋子程式嘅名。

## 兼容性同轉換器
用家可以用自己電腦嘅文字編輯器寫 Typst 文件，再用編譯器輸出想要嘅格式；或者喺 Typst GmbH 提供嘅線上編輯器嗰度做。Typst 支持輸出做 PDF（包括 ）、PNG、SVG 等格式。

如果係喺自己電腦寫，用家亦可以用一個叫 ｢微靄｣（Tinymist）嘅（），以外掛形式加落例如 、 等兼容嘅文字編輯器，咁之後就可以直接喺編輯器用 Typst 預覽、編譯等嘅功能。另外亦都有其他軟件唔用語言伺服器，而係整合咗 Typst 嘅功能，呢啲包括  同 。

印度證券行  由原本  改用 Typst 嚟產生交易紀錄，係因為Typst 易用、編譯得快同埋編譯器嘅嘥士細。

## 例子
下面嘅例子示範 Typst 檔案同編譯器嘅輸出：

## 參考

## 註

## 睇埋
* LaTeX

## 出面網頁
* 
*
物理治療

**物理治療**（，或作；簡稱**PT、Physio**）係一種醫學專業，專注於透過運動、手法治療（manual therapy）、電療、水療、熱療、冰敷同埋教育患者等非侵入性嘅方法，去改善患者嘅身體功能、減輕痛楚、促進康復，並且預防傷患或者疾病嘅發生。物理治療師通常會同其他醫護人員合作，例如醫生、職業治療師同埋護士，一齊制定全面嘅治療計劃。

## 歷史
物理治療嘅歷史可以追溯到古代文明，例如古埃及、古印度同古中國，當時已經有簡單嘅按摩技術同運動療法。現代物理治療喺19世紀正式成形，特別係喺第一次世界大戰同第二次世界大戰期間，因為大量士兵受傷，需要專業嘅康復治療，所以促進咗呢個專業嘅發展。

## 主要範疇
物理治療涵蓋咗多個範疇，主要包括以下幾方面：
*骨科物理治療：專注於治療肌肉、骨骼同關節方面嘅問題，例如脊椎側彎、骨折後康復、肌肉勞損同運動創傷。
*神經系統物理治療：針對中樞或周邊神經系統受損嘅患者，例如中風、脊髓損傷、柏金遜症同多發性硬化症，幫助患者恢復活動能力。
*心肺物理治療：幫助患有心臟病或者呼吸系統疾病嘅患者，例如慢性阻塞性肺病（COPD）或者氣喘，改善心肺功能。
*兒童物理治療：主要針對兒童發展障礙，例如腦癱、自閉症同肌肉萎縮症，幫助佢哋改善肢體功能同生活質素。
*老年物理治療：為老年人提供針對性治療，例如治療骨質疏鬆症、關節炎，或者改善平衡同預防跌倒。

## 治療方法
物理治療師會因應唔同患者嘅需要，採用以下方法：
*運動療法：設計專屬嘅運動計劃，包括拉筋、力量訓練同功能性運動。
*物理療法：利用儀器，例如超聲波、電療、熱敷、冷敷等減輕痛症同促進組織癒合。
*手法治療：包括按摩、關節鬆動術（mobilization）同牽引治療（traction）。
*教育指導：指導患者正確嘅姿勢、運動模式，避免再受傷。
*輔助器具：包括義肢、支架、拐杖，同其他輔助設備。

## 角色與重要性
物理治療師唔單止提供痛症緩解同康復支援，仲會喺健康教育、傷患預防同社區健康推廣方面扮演重要角色。隨住人口老化同慢性疾病增加，物理治療嘅需求亦會持續上升。

## 出面網頁
* 香港物理治療學會
* 香港物理治療師協會
水療

**水療**（），亦稱水中療法，係利用水嘅物理特性（例如溫度、壓力、浮力）同埋佢對身體嘅影響，嚟達到治療、放鬆或者促進健康嘅效果。水療可以應用喺醫療、康復同美容等唔同範疇，喺古代文明已經好普遍使用，例如古羅馬浴場同中醫水療。

## 歷史
水療嘅歷史可以追溯到古代文明，例如古希臘、古羅馬同印度，佢哋相信水有治療同淨化嘅能力。古羅馬人建造咗大量公共浴場，用於清潔身體同社交活動。而喺中醫文化入面，亦有用熱水浸腳或者藥浴嚟促進血液循環同驅寒。喺19至20世紀，水療開始喺歐洲廣泛流行，成為一種結合醫療同休閒嘅健康護理方式，並逐漸傳播到世界各地。

## 原理
水療透過水嘅物理性質同溫度變化，達到以下效果：
*浮力：減輕人體重量，減少關節同肌肉壓力。
*水壓：改善血液循環，促進淋巴排毒。
*溫度變化：
**熱水：放鬆肌肉、促進血液流動。
**冷水：減輕炎症同腫脹。
*流動性：水流可以按摩身體，刺激皮膚同神經系統。

## 種類
水療有好多唔同形式，主要包括：
;溫泉療法
*溫泉含有天然礦物質，例如硫磺、鎂、鈣等，據說可以舒緩痛症、改善皮膚狀況同促進血液循環。
*例如日本嘅溫泉文化就以其治療效果著稱。

;熱水浴
*利用熱水或者熱水池促進肌肉放鬆同舒緩壓力。
*熱水浴可以減輕關節炎、肌肉痛症同改善睡眠質素。

;冷水療法
*用冷水浸泡、淋浴或者冷敷，幫助收縮血管、消腫同減輕炎症。
*運動員經常使用冷水療法嚟加快肌肉恢復。

;漩渦浴（Jacuzzi）
*利用水流按摩身體，特別適合用喺放鬆肌肉同舒緩壓力。

;淋浴療法
*用水柱嘅壓力同溫度刺激身體皮膚，改善血液循環同促進新陳代謝。

;足浴
*浸泡雙腳於熱水中，有助於改善血液循環、舒緩疲勞同促進睡眠。

## 應用範疇
;醫療用途
*用於康復治療，例如中風後嘅運動訓練、關節炎患者嘅疼痛緩解。
*亦可用於創傷後嘅康復，例如骨折或者手術後。

;美容與放鬆
*現代水療中心（Spa）結合按摩、香薰療法同美容護理，提供全面嘅身心放鬆服務。

;運動恢復
*運動員經常使用冷熱水療法嚟加快肌肉恢復，減少運動後嘅疲勞。

## 治療作用
水療嘅主要功效包括：
*減輕壓力：熱水可以放鬆肌肉，促進身體釋放內啡肽（快樂荷爾蒙），從而減少壓力。
*促進血液循環：熱水同冷水交替可以刺激血管收縮同擴張，加強血液循環。
*改善關節同肌肉健康：水療可以減輕關節炎、肌肉痙攣同慢性痛症。
*促進皮膚健康：礦泉水中嘅礦物質能滋潤皮膚，減少乾燥同炎症。
*增強免疫系統：冷熱水交替刺激可以增強身體免疫力

## 水療嘅好處
*放鬆效果：減低壓力，改善睡眠質素。
*促進血液循環：有助心血管健康。
*舒緩痛楚：適用於肌肉痛、關節炎同運動傷患。
*提高免疫力：冷熱交替可以刺激免疫系統。
*美容效果：改善皮膚質素，減少毒素積聚。

## 注意事項
雖然水療對大部分人都有益，但並唔係每個人都適合：
*心臟病患者：高溫水療可能加重心臟負擔。
*孕婦：長時間浸熱水可能影響胎兒健康。
*皮膚感染：避免接觸公共水療設施，防止感染加重。
*建議喺水療前諮詢專業人士嘅意見。

## 現代發展
隨住健康意識提升，水療喺全球變得越嚟越受歡迎。現代水療結合咗科技，例如高壓水柱按摩、紅外線熱療同水下運動，已經成為一種集醫療、休閒同美容於一身嘅健康護理方式。

## 出面網頁
* IWSPA 國際專業水療健康協會
* 香港水療導師協會
王樂儀

**王樂儀**（，），係香港填詞人，自2015年開始幫粵語流行曲填詞，當中好多作品都係由王嘉儀同黃妍主唱。
一手造成 (歌)

《**一手造成**》係香港女子組合COLLAR成員陳泳伽主唱嘅一首單曲，亦係佢做咗COLLAR成員後嘅第一隻個人單曲，由徐浩作曲，T-Rexx填詞，徐浩、Ariel Lai編曲，徐浩監製，2023年3月10號發佈。
## 出面網頁
*
黎俊浩

**黎俊浩**（，）係香港音樂製作人，主要涉足作曲、編曲、監製等工作，自2014年開始參與粵語流行曲創作。
陳祖兒

**陳祖兒**（，，暱稱**陳祖**）係香港女藝人，同埋《全民造星IV》參賽者，最後打入90強。

## 簡歷
陳祖兒喺香港土生土長。2021年，佢參加過《全民造星IV》，入圍至60強後止步。

## 演出
### 電視節目（[[ViuTV]]）
*2021年：《全民造星IV》參賽者

## 出面網頁
*
離線排版程式

**離線排版程式**（）係一類排版軟件，運作方式類似編譯器，但係處理嘅並唔係程式源碼而係描述版面嘅文字文件，而所謂 ｢離線｣ 係指同用家冇互動，亦即係喺舊時好耐之前，呢種程式唔使喺終端機實時執行，而係可以批次處理。例子有 troff、、LilyPond 等等。

## 註
Troff

**Troff**（）係Unix同類Unix系統跟機嘅離線排版程式，通常同一套預先設計好嘅巨集套件（）一齊用；常用嘅包括用嚟幫一般文件（包括論文）做排版嘅 -ms（）巨集、特別設計畀論文用嘅 -me（）巨集、同用嚟排傳統Unix說明書（）嘅 -man（）巨集。

喺用家嘅角度，如果輸出係純文字，呢套程式又叫 **nroff**（）。不過喺歷史嘅角度，其實係先有 nroff 同另一隻叫 RUNOFF 嘅軟件，然後有 Michael Barnett 嘅 PC6，最後先有 troff。

喺2020年代，troff 其實已經好少人用，唯一例外嘅係 -man，因為雖然排咗版嘅傳統Unix式說明書已經好少見，但係喺文字用家介面用嘅一般線上說明仍然係用佢整出嚟嘅。

喺 Linux 等等嘅系統，現時用嘅 troff 其實通常係一個GNU出嘅山寨版，叫 groff。

## 參考資料

## 註
Troff (搞清楚)

**Troff**、**TROFF** 或者 **troff** 可以指：
* troff（）又寫 Troff、TROFF，一個離線排版程式
* troff（｢｣ 嘅簡寫），喺某啲 BASIC（例如大部分嘅早期微軟 BASIC）用嚟閂追蹤功能（一種除錯功能，程式執行嗰陣會一路顯示行緊嗰行嘅行號）
730 玩返轉

《**730 玩返轉**》（）係香港Makerville製作嘅遊埠資訊節目，第一季由李澄（西瓜）、胡希怡（蝦莉）同樊沛珈（阿Gi）主持，而第二季由陳俞希、許寶恆、黃奕晨、羅允芝同何居倬主持，2025年6月30號起逢禮拜一到五19:30-20:00喺香港電視娛樂ViuTV播。節目每集會請唔同嘅星級旅行KOL同嘉賓介紹各地遊埠景點。

## 每集一覽
### 第一季

### 第二季

## 節目調動
;第一季
*2025年7月31號：由於19:00-21:45直播《香港足球盛會 2025: 健絡通盃 - 阿仙奴 對 熱剌》，嗰日暫停播出。
*2025年9月17號：由於19:00-20:00直播《行政長官2025年施政報告論壇》，嗰日暫停播出。
*2025年11月10號到14號同11月17號到20號：由於18:30-21:30直播《十五運會王者降臨》，嗰日暫停播出。
*2025年11月21號：由於19:30-21:30直播《第十五屆全國運動會閉幕式》，嗰日暫停播出。
*2025年11月27號同28號：因應跟進宏福苑大火事故，19:00-20:00改為插播《7點新聞報道》，嗰日暫停播出。
*2026年1月1號：由於19:30-00:05要轉播《2025年度叱咤樂壇流行榜頒獎典禮》，嗰日暫停播出。
*2026年2月25號：由於19:30-20:30直播《2026-27 財政預算案論壇》，嗰日暫停播出。

## 註

## 出面網頁
*ViuTV：730 玩返轉
*ViuTV YouTube頻道：730 玩返轉

## 電視節目變遷
OL

**OL**，拉丁字母串字，指：

## 教育
* 香港中學會考

## 其他
* 奧林匹克運動會（**Ol**ympic Games），國際性綜合運動會。
* 奧林匹克里昂（Olympique Lyonnais），法國里昂市嘅足球會，1950年成立。
* 美式足球位置嘅進攻線球員（Offensive Lineman）。
* 辦公室女職員（office lady）嘅略稱。
OLE

OLE可以指：

## 教育
* 香港中學會考

## 其他
* 物件連結與嵌入（Object Linking and Embedding）
* Olé, Olé, Olé，足球助威口號
韋安琪

**韋安琪** (，)，係一個學生，同埋《溫哥華華裔小姐競選2018》嘅四號參選佳麗。

## 簡歷
韋安琪喺中國浙江省嘅湖州市出世，加拿大溫哥華長大。2018年參加過《溫哥華華裔小姐競選2018》。

## 演出
### 電視節目（[[新時代電視]]）
*2018年：《溫哥華華裔小姐競選2018》- 參賽者

## 出面網頁
*
*溫哥華華裔小姐競選2018 #4 Angela Wei
太古廣場 (加拿大)

**太古廣場**（），口語通常叫**太古**、**Pac Mall**（）或者 **P Mall**，係大多倫多地區一間樓高兩層嘅三層商場，位置喺士刁大道夾堅尼地道東北角；1995年開始起，1996-1997年開張，面積 。佢係北美嘅最大一間亞洲式商場。

## 交通
雖然佢技術上係喺萬錦，但係因為佢只係喺士刁大道，多倫多公車局有3條巴士線到，分別係43號 、53號  同57號 ；對行商場嘅人嚟講，同喺多倫多市內冇分別。

## 參考資料
陳偉文 (邵氏基金會)

**陳偉文**博士（Dr. **Raymond Chan**）係現任邵氏集團董事總經理、邵氏基金會主席、邵逸夫慈善信託基金顧問委員會成員、邵逸夫獎基金會主席、香港中文大學逸夫書院校董、香港中文大學 (深圳)逸夫書院董事會成員、北京大學名譽校董、浙江大學校董、浙江大學醫學院附屬邵逸夫醫院諮詢委員會榮譽主席。

佢獲頒香港中文大學榮譽院士、香港科技大學榮譽大學院士同香港大學名譽大學院士。同時，佢係英國利物浦大學的法學博士（榮譽)；英國利物浦大學的文學士（榮譽）和建築學文學士（榮譽)。

陳偉文博士領導創建邵氏影城（Shaw Studios），入面有部分全球最先進嘅電影同埋媒體後期製作設施。

陳博士支持一系列創意及文化藝術項目，包括籌劃「邵氏典藏戲服大審核」項目，向公眾展示逾四萬件邵氏經典電影服飾，積極推動香港電影文化產業與培訓工作。他冀以建築師專業身分賦予基金旗下各項目有創新意念。

邵氏基金會主席：續長期持電視廣播(00511.HK)股份，因六嬸與六叔感情所繫。

陳偉文博士曾經建議政府可以放寬使用影城嘅規限，配合而家串流平台同短片嘅新趨勢。佢又建議政府去補貼海外公司嚟香港拍戲、做製作，咁樣先可以推動影城發展，成為一個國際電影製作中心。到時唔單止可以聚集業界人才，仲可以搞到好似電影小鎮咁，留低優質嘅電影布景，變成旅遊景點，吸引本地同埋海外嘅影迷嚟打卡。

## 個人榮譽
* 香港中文大學榮譽院士（2021年）
* 香港科技大學榮譽大學院士（2021年）
* 太平紳士（2025年7月1號）
* 香港大學名譽大學院士
* 英國利物浦大學榮譽法學博士

## 參考資料

類:香港中文大學榮譽院士
類:香港科技大學榮譽院士
拼命三郎

《**拼命三郎**》（***Fight For Tomorrow***）係2025年上畫嘅港產片，由陳大利執導，譚耀文、林家熙、鄭浩南、應智越同姚樂怡主演。套戲喺2022年已經完成拍攝，但要到2025年先至上畫。

## 演員表
* 譚耀文 飾 石三郎
* 林家熙 飾 石頭
* 應智越 飾 李大偉
* 鄭浩南 飾 李萬四
* 姚樂怡 飾 張淑欣
* 袁富華 飾 鄧國良
* 何啟南 飾 馬偉忠
* 吳梓熙 飾 林子熙
* 羅蘭 飾 鄧國良母
* 羅永昌 飾 發叔

## 出面網頁
*
香港電台第八台

**香港電台第八台**（）係香港電台嘅一條粵語為主嘅廣播頻道，頻率係FM 102.8 KHz，全日轉播中央廣播電視總台粵港澳大灣區之聲。

因為香港回歸祖國26週年，所以送咗呢條電台頻道嚟香港。

## 出面網頁
*香港電台第八台
陳怡穎

**陳怡穎**（，通常花名為**Dival**，），係一位學生，同埋《2022多倫多華裔小姐競選》嘅八號佳麗。

## 簡歷
陳怡穎喺香港出世，14歲移民至加拿大。2022年參加過《2022多倫多華裔小姐競選》，成為八號佳麗。選美時佢唱Britney Spears - Circus。

## 演出
### 電視節目（[[新時代電視]]）
*2022年：《2022多倫多華裔小姐競選》參賽者

## 出面網頁
*2022多倫多華裔小姐競選 #8 Angel 陳怡穎
*
小型大楷

**小型大楷**（），書面語寫**小型大寫**，係一種印刷同平面設計用嘅字母，形態上係大楷，但係高度只有正常字母嘅X長左右，呢種字母正常唔會單獨用，而係配合大楷或者細楷字母，作為一種改善排版效果嘅方法。一般畀出嚟嘅定義會話小型大楷係同細楷一樣大，但係現實生活入面嘅小型大楷其實通常係高過X長少少，而唔係同X長一樣。

小型大楷有兩種主要用途，一係啲字母其實係大楷，但係真係用大楷又太突出嗰陣用嚟代替大楷（例如配合古風體數字用），二係啲字母其實係細楷，但係某種原因想用大楷（例如細楷太唔突出），但係用大楷又太突出嗰陣用嚟代替細楷。

統一碼原則上並冇小型大楷嘅概念，只係當佢係異體字形，不過，因為有啲領域攞咗一啲小型大楷嘅字母當符號用，有啲語言又攞咗一啲本來係小型大楷嘅字母當正式字母用，所以先收錄咗一啲小型大楷；喺電腦排版，㨂小型大楷基本上係字型檔負責嘅嘢，喺早期，小型大楷甚至係獨立字型檔。

## 參考資料

## 註

## 書目

*
*
大多市會議中心

**大多市會議中心**（，簡稱 **MTCC**；；又譯**多倫多會議中心**），口語通常叫 **MTCC**，係加拿大安省多倫多嘅會展中心，位於多倫多市中心；由同名嘅省級公營機構營運。

MTCC 分南北兩座，北座1984年10月2號開張，南座1997年6月29號開張，兩座都駁咗去 PATH 系統度，可以唔出街行行人天橋去聯合車站。

## 參考資料
大多倫多中華文化中心

**大多倫多中華文化中心**（，正式簡稱 **CCC** 但係有時跟網址簡稱 **CCCGT**）係加拿大安省多倫多嘅一間中華文化中心，位於士嘉堡雪柏大道東5183號，雪柏大道夾進步大道（）東南角，隔籬係市政府嘅  社區中心暨公共圖書館；第一期1998年起好，第二期2006年起好，入面有美術館（冇策展人）、圖書館同劇院等等設施，由同名非牟利機構營運。

佢喺2003年參加過多倫多 Doors Open，可能係認為佢有建築特色，亦可能係認為佢有喺社區或者文化方面有重要性。

## 設施
佢入面間圖書館（叫**利銘澤資訊中心**，） 喺第一期二樓，屬於特別圖書館；館藏都係中文書或者有關中華歷史文化，所以喺加拿大亦可以算係專門圖書館；用嘅圖書分類法係美國國會圖書館分類法。間館以前由一個圖書館員同一班義工管理，係人都可以入去睇書，只係淨係會員先借得書；但係現時只係參考圖書館，而且淨係會員先用得。

佢亦有間可以當音樂廳用嘅劇院（叫**何伯釗劇院**，），喺第二期入面；係當地一支管弦樂團嘅練習同表演場地。

## 交通
去大多倫多中華文化中心可以搭多倫多公車局嘅85號 Sheppard 或者134號 Progress，不過雖然雪柏大道係大街，但係因為西面過一條街嘅萬錦路就係公車局嘅車廠，嗰頭嘅巴士非常之唔準時。進步大道亦只係15-20分鐘先一班車。另一個方法係搭102號 Markham Rd.，再用大約5-10分鐘行過去。

## 出面網頁
* 

## 參考資料
麥納麥籃球隊

**麥納麥籃球隊**（）係巴林麥納瑪嘅職業籃球球會，依家打緊巴林超級籃球聯賽。

## 榮譽
*巴林超級籃球聯賽冠軍：1978年、1989年、1990年、1991年、1992年、1993年、1995年、1997年、1998年、1999年、2000年、2001年、2002年、2003年、2004年、2005年、2006年、2013年、2014年、2016年、2017年、2018年、2022年、2023年、2024年
*巴林籃球盃冠軍：2005年、2009年、2011年、2015年、2018年、2020年、2022年、2023年、2024年
*巴林籃球超級盃冠軍：2011年、2014年、2018年、2019年、2023年、2024年
*西亞超級籃球聯賽冠軍：2023年

## 參考
皇家奧維多

**皇家奧維多**（），係西班牙奧維耶多嘅一間職業足球球會，依家踢緊西班牙甲組足球聯賽。

## 榮譽
*西班牙乙組足球聯賽冠軍：1933年、1952年、1958年、1972年、1975年
*西班牙足球乙二級聯賽冠軍：2015年
*西班牙丙組足球聯賽冠軍：2004年、2005年、2008年、2009年
*西班牙聯賽盃冠軍：1985年

## 參考


## 連出去
*官方網站
RAAL拉盧維耶爾

**RAAL拉盧維耶爾**（）係比利時拉盧維耶爾一間職業足球球會，依家踢緊比利時職業聯賽。

## 榮譽
*比利時國家一級聯賽冠軍：2024年

## 參考


## 連出去
*官方網站
香港教育局禁止學生參與美國國慶活動風波

**香港教育局禁止學生參與美國國慶活動風波**，係指喺2025年6月，正值美國國慶前夕，香港教育局向學校發「提示」 警告師生參加美國國慶活動嘅話，會違反北京未經諮詢或香港人同意，強行訂立嘅《港版國安法》，因而引起社會上一啲討論同批評。

## 起源同教育局回應
社交平台專頁「教育刺針」喺6月18號發文，話有消息指幾間學校收到教育局分區嘅提示，話如果學生參加美國駐港澳總領事館舉辦嘅美國國慶活動，可能會觸犯《國安法》。專頁去到19號凌晨再發文，話沙田區有間中學嘅校長向全校老師發電郵，話當局要求師生唔好參加美國國慶活動。電郵入面提到學校早前喺教職員會議上有提醒老師，如果收到任何外國使館或者接受使館資助嘅組織邀請參加活動，或者嗰啲活動涉及學生參與，記得要事先獲得校長批准，佢話維護國家安全「非常重要」。

教育局回覆查詢，無正面回應有冇對學校作出呼籲，仲未有回應參加美國國慶活動是否違法。局方回覆話，已經向學校發出咗詳細嘅行政同教育指引，要求學校根據校本情況同需要，落實去維護港版國安法。不過，不論係教育局嘅聲明定係對個別傳媒嘅回應，都無講邊一項美國國慶活動違反邊一條國安法。

## 外間反應

* 「教育刺針」引述一位老師話事件嘅做法本末倒置，繁忙如果美國領事館真係危害國安，政府應該要求美國領事館走出香港；亦有老師話，實唔太察覺美領事館有提供學生參加嘅國慶活動，唔明香港學生點樣可以參加到呢啲活動。
** 「教育刺針」有讀者質疑，參加由接受英國外交部資助嘅英國文化協會舉辦嘅 IELTS（國際英語文水平測試制度），會唔會等同於勾結外國勢力，危害國安。
* 香港考評局前經理（歷史科）楊穎宇批評，政府嘅做法就好似教育界而家實行緊閉關鎖國政策，話如果呢個先例一打開，之後凡係中國涉外國家嘅交流活動都會「斬腳趾避沙蟲」。被問到美國國務院對呢件事作出譴責係咪喺香港教育界罕見，楊認同港府同教育局嘅異常行為，已經提升到外交層面。佢話，過去港英時代冇話頒咗政策唔准慶祝中華人民共和國國慶，否則就變成針對一個國家，完全係違反外交禮儀嘅唔合適行為。
* 一名曾經從政嘅退休中學校長向RFI指出，美國總領館嘅國慶活動本身唔多，主要就係一個酒會，但佢未覺得有中學生參加。如果美國或者國際學校嘅學生因為唔同原因參加，亦都唔係咩奇怪嘅事，佢唔明點解教育局會發出呢個通告，實在令人感到詫異。
* 事件喺網上引起咗熱議，有人質疑如果認為國慶活動有國安風險，禁嘅應該係嗰個活動，而唔係威嚇學校。另外，仲有網民揶揄話，下次不如警告學生唔好去外國旅行，只可以返大陸。
* 事件喺香港被揭露之後，英國《衞報》亦有跟進報道。

## 關於參加美國國慶活動係咪違犯國安法
美國駐港澳總領事館每年美國國慶日都會搞酒會，2024年就邀請咗副財政司長黃偉綸、行會召集人葉劉淑儀、前律政司長梁愛詩同中國外交部駐港特派員公署副特派員潘雲東等人出席。

去到2025年，《信報》專欄引用消息透露，港府同外交部駐港特派員公署會繼續派人出席周四嘅獨立日酒會，其中商務及經濟發展局局長丘應樺會代表香港政府，新思維成員黃俊瑯都會出席。專欄形容，無論出席嘅中港官員係咩級別，都證明咗酒會並唔係「生人勿近」，而且都唔係「如傳聞所講僅僅參與」美領館舉辦嘅國慶活動就會觸犯《國安法》。

## 參考來源
蔡熾昌

**蔡熾昌**（，）係香港政府前官員。佢1967年加入教育司署，1970年至1977年任職署方考試組，長年負責公開試嘅籌備工作。1977年轉到當時新成立嘅香港考試局，最初喺統計同資訊科技部門工作，之後調到科目委員會，持續統籌公開試項目。退休前，佢喺1992年至2004年間擔任第3任香港考試局（2002年改名為香港考試及評核局）秘書長。在任期間，佢參與咗課程發展、教育評核等工作，仲應對過多宗考試同行政失誤事件。退休後，蔡熾昌繼續參與教育同社會活動，例如擔任校友會職務、撰寫文章同擔任名譽顧問等。
類:前香港政府官員
莊梅岩

**莊梅岩**，香港文化界人士，劇作家。

## 政治及社會議題參與
喺2016年，佢喺選舉委員會界別分組選舉（體育、演藝、文化及出版界-文化小組）攞到377票，未能當選。

喺2025年6月，正值北京未經諮詢或者香港人同意，強行訂立嘅《港版國安法》落實5週年，好多官員接受訪問時提到「軟對抗」。文化體育及旅遊局長羅淑佩早前指出，「軟對抗」可能會以歌詞、故事情節等形式出現，要時刻保持警惕，會更加嚴謹地處理資助審批、場地表演、展覽內容同圖書館藏等。莊梅岩喺社交平台上批評「軟對抗論」，質疑「會冤枉幾多無辜嘅人同作品，造成幾多傷害同怨恨」。佢又話，局方嘅高、中、下層人員，每一層都將藝文界放喺顯微鏡下審視，擔心可能為咗討好上級，或者因為驚犯錯，而將任何蛛絲馬跡、任何人嘅投訴都納入「軟對抗」，質疑「冤枉幾多無辜嘅人同作品，造成幾多傷害同怨恨？」佢又指，近年有太多製作同藝術家遭遇「看得見嘅取消同看唔見嘅封殺」，期盼當局可以有「更英明嘅指引」。

## 參考來源
Carl Loebner Torgau

**Carl Loebner Torgau**係歷史最悠久嘅玩具鋪公司，亦係全球首間主要大型玩具鋪之一。於1685年係德國成立嘅玩具鋪公司。

## 史
1685年底，喺萊比錫結婚之後，木材車匠大師克里斯托夫‧洛布納喺托爾高開設咗佢嘅車床削工藝大師工作坊，並且喺佢個孫卡爾‧洛布納嘅時候先正式記錄咗公司嘅名稱，令到呢間公司有個到今日仲用緊嘅名。

喺1780年，公會大師約翰‧喬治‧洛布納收購咗喺托高市場廣場嘅巴克大街上面嘅屋，而呢間屋仲係今日用嚟做舖頭，並且繼續喺嗰度製造佢嘅木製玩具，佢首先喺呢個地區嘅市場同萊比錫貿易博覽會賣。

由第六代開始，洛布納夫婦只係成為玩具商人，並停止玩具生產。

Frommer's嘅旅遊指南將呢間舖頭列入佢開業275年或以上嘅10間適合遊客嘅商戶名單，形容佢係一個有自己嘅木製玩具系列同埋國際領先玩具品牌嘅商場。

## 參考


## 睇埋
*世界最古老嘅公司列表
*List of oldest companies

## 連出去
*官方網站
大班麵包西餅

**大班麵包西餅**（）係香港舊時一間連鎖麵包西餅舖，1984年開業，1989年發明冰皮月餅而出名，全盛時期有28間分舖，2025年執笠，執笠前有9間分舖。
海外賽事攻略

《**海外賽事攻略**》（英文：**Simulcast Preview**），係香港賽馬會賽馬資訊評論節目，由香港賽馬會製作，如果係禮拜六、日有海外馬播嘅話就會逢禮拜五嗰個晚上播，但如果係禮拜一至五有海外馬播嘅話就會係前一日播，主持係梁浩賢、黃楨淘、高慶同黃思力。呢個節目喺無綫電視TVB Plus、TVB Anywhere 88台、now TV668台同有線18台都會播。
仁愛堂田家炳中學

**仁愛堂田家炳中學**（英文：Yan Oi Tong Tin Ka Ping Secondary School）係一間位於香港屯門區嘅津貼男女英文中學，係由仁愛堂同田家炳喺1987年創辦，校訓係「己立立人」。

## 部分著名相關人物

* 戴希立：前校長，香港親中派政治人
張漢銓

****，香港親中派政治人。

## 政治立場
佢係香港親中派成員。2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

## 部分公職

* 兩岸和平發展聯合總會第4/5屆總務部副主任
* 泉州一中香港校友會副監事長
* 香港泉州同鄉會第十三屆協調部副主任

## 參考來源
陳曉藍

**陳曉藍**（，，暱稱**精靈**）係香港女藝人，一位Blogger，《全民造星IV》參賽者，最後入圍至96強。

## 簡歷
陳曉藍喺香港出世同長大，曾經做一個Blogger，目前喺香港理工大學畢業。2021年，佢參加過《全民造星IV》，最終入圍至96強後止步。2025年，佢參加《2025年度香港小姐競選》，首輪同第二輪面試都以旗袍示人，佢話因為自己好鍾意東方元素，但最終未有宣布入圍。

## 演出
### 電視節目（[[ViuTV]]）
*2021年：《全民造星IV》參賽者

## 參考

## 出面網頁
*
利佩佩

**利佩佩**（，）係香港女藝人，《全民造星IV》參賽者，最後打入96強。

## 簡歷
利佩佩喺香港出世同長大，曾經喺泰國留學。2021年，佢參加過《全民造星IV》，最後入圍至96強。

## 演出
### 電視節目（[[ViuTV]]）
*2021年：《全民造星IV》參賽者

## 出面網頁
*
鍾心悅

**鍾心悅**（，，暱稱**米線**）係香港女藝人，《全民造星IV》參賽者，最後打入96強。

## 簡歷
鍾心悅喺香港出世同長大。2021年，佢參加過《全民造星IV》，最後入圍至96強。

## 演出
### 電視節目（[[ViuTV]]）
*2021年：《全民造星IV》參賽者
*2023年：《戀講嘢》第105集嘉賓

## 出面網頁
*
撲雷索夫

**撲雷索夫**（）係斯洛伐克普雷紹夫一間職業足球球會，依家踢緊斯洛伐克超級足球聯賽。

## 榮譽
*斯洛伐克乙組足球聯賽冠軍：2025年
*斯洛伐克盃冠軍：1992年

## 參考


## 連出去
*官方網站
有得吹好吹

《**有得吹好吹**》（）係香港MakerVille製作嘅清談節目，由強尼、沈殷怡、潘紹聰、岑樂怡同王頌茵主持，2025年7月2號到7月3號禮拜三到四23:00-23:30（晚吹時段）、7月4號禮拜五23:00-23:55、深夜01:00-01:05、02:00-02:05同03:15-03:20喺ViuTV播出，係晚吹系列以嚟首個現場直播嘅節目。節目主要係探討有關「日本時間2025年7月5號04:18喺日本、台灣等地將會發生末日級嘅地震災難」呢個預言同埋見證預言來臨一刻喺各地嘅情況。

## 每集一覽

## 軼事
*呢個節目創下晚吹系列節目多項紀錄：
**頭一個現場直播嘅晚吹節目
**集數最少嘅晚吹節目（共6集）
**頭一個每集時長唔係大約半個鐘嘅晚吹節目（第3集大約一個鐘；第4-6集5分鐘）
**頭一個排定凌晨時段首播（唔計臨時節目調動）嘅晚吹節目（第4-6集）
## 註

## 出面網頁
*ViuTV：晚吹 - 有得吹好吹
栃木縣立圖書館

**栃木縣立圖書館**，係日本一間公共圖書館，喺栃木縣宇都宮市，1946年開張。
堤川市立圖書館

**堤川市立圖書館**（**제천시립도서관**），係大韓民國一間公共圖書館，喺忠清北道堤川，1994年開張。
特別圖書館

**特別圖書館**（）係圖書館一類；任何唔係公共圖書館，又唔係學校圖書館或者學術圖書館嘅，就叫特別圖書館。例如公司、教會或者任何非學術嘅機構，如果入面有圖書館，無論入面嘅館藏有冇特別，無論開唔開放畀公眾用，都歸類做特別圖書館。

## 註
恒安國際

**恆安國際有限公司**（），簡稱**恆安國際**或者**恆安集團**，係中國最大嘅婦女衛生巾同嬰兒紙尿片嘅生產商。公司係1985年由主席施文博同副主席兼行政總裁許連捷一齊創辦，然後喺1998年喺香港交易所上市。

## 參考


類:恒生指數成份股
瀋陽市圖書館

**瀋陽市圖書館**喺中國遼寧省瀋陽嘅一間圖書館，1908年開張，前身係清朝嘅奉天圖書館。
資料 (搞清楚)

**資料**可以指：
* 數據（），日常生活通常係呢個意思（臺灣國語亦有咁嘅情況）；
* 資訊（）；
* 圖書館資料（），圖書館學術語，日常生活通常按究竟件嘢係乜叫藏書、雜誌、報紙、期刊、光碟等等，或者統稱叫 ｢資源｣。

## 參考資料

## 註
雜混謬論

**雜混謬論**（參見）係指學術研究上常見嘅謬論，包括咗兩種情況：
#**Jingle 謬論**：將兩個本質上唔同嘅概念，因為佢哋個名一樣，就誤以為佢哋係相同嘅。
#**Jangle 謬論**：將兩個其實相同或近乎相同嘅概念，因為佢哋嘅名唔同，就以為佢哋係唔同嘅。
喺社會科學入面，呢種謬誤會影響研究設計同數據解讀。

## 參見
*建構效度
*語義學

## 引咗
2025年度香港小姐競選

**2025年度[[香港小姐|香港小姐競選]]**（第53屆），係香港無綫電視舉辦嘅選美活動，決賽喺2025年8月31號喺新界將軍澳電視廣播城一號錄影廠舉行。

本屆口號叫做「Do You Wanna Be ... 」同埋「成就無限可能」，司儀陣容包括錢嘉樂、麥美恩、阮兆祥、曾展望、葉蒨文。

## 參選佳麗

## 決賽參與人員
*司儀：錢嘉樂、麥美恩、阮兆祥、曾展望、葉蒨文
*大會評判：楊傳亮、李何芷韻、何猷啟、孫鍾婉琪、羅揚傑
*最上鏡小姐評判：任達華、余安安、樂基兒、簡耀宗
*表演嘉賓：張敬軒、衛蘭、李治廷、劉佩玥、鄺美雲

## 獎
*冠軍：陳詠詩
*亞軍：施宇琪
*季軍：袁文靜
*友誼小姐：李尹嫣
*最上鏡小姐：李尹嫣

## 晉級情況
*五強佳麗：李尹嫣、蔡華英、施宇琪、陳詠詩、袁文靜
*十強佳麗（五強佳麗外）：莫凡、曾閱遙、朱文慧、文雅儀、梁倩萱

## 軼事
*西貢區議會委任區議員莊雅婷曾經現身呢屆嘅初選面試，成為第一位參選港姐嘅現職議員，但因為惹嚟好多政界人士批評，第二日就宣佈退出。
*2021年度香港小姐競選28強佳麗朱綽盈再次參選港姐，亦都逃唔過退選厄運。
*呢屆14位決賽佳麗入便，有3位係中英混血兒：施宇琪、文雅儀、何詠多。

## 出面網頁

*2025年度香港小姐競選官方網頁

類:各年度香港小姐競選
類:2025年無綫電視節目
專門圖書館

**專門圖書館**（）係泛指收集專門資料嘅圖書館；可以係公共圖書館，亦可以係學術圖書館，未必係指特別圖書館。

## 註
中港照相

**中港照相器材集團有限公司**（港交所：1123）係1968年創辦，佢係富士攝影器材喺香港同澳門唯一認可嘅經銷商，1980年開始就成為富士攝影器材喺中國大陸唯一認可嘅經銷商。

佢哋老闆係親中派商人孫大倫，旗下品牌有快圖美(2001年收購)同AV Life 生活影音等。

由於孫大倫嘅細仔孫道熙曾經公開撐警，所以有啲黃色經濟圈支持者將快圖美同AV Life 生活影音視作藍店。

## 參考來源
福爾柯克足球會

**福爾柯克**（）係蘇格蘭福爾柯克一間職業足球球會，依家踢緊蘇格蘭超級足球聯賽。

## 榮譽
*蘇格蘭冠軍足球聯賽冠軍：1936年、1970年、1975年、1991年、1994年、2003年、2005年、2025年
*蘇格蘭足總盃冠軍：1913年、1957年
*蘇格蘭挑戰盃冠軍：1993年、1997年、2004年、2012年

## 參考


## 連出去
*官方網站
PI

**PI**係拉丁字，可以代表：

*Π、π，pi，希臘字母
*圓周率，通常用希臘字母 π 表示
*PI：學術研究項目嘅主要研究者（）
*PI：香港警務處見習督察（）
*Propidium iodide：碘化丙啶
奇里基公牛

**奇里基公牛**（）係巴拿馬戴維嘅職業籃球球會，依家打緊巴拿馬職業籃球聯賽。

## 參考
新北市立圖書館

**新北市立圖書館**係中華民國新北市嘅公共圖書館系統，由新北市政府文化局管理，根據2021年嘅統計數字，藏量總計有817萬項。

## 分館
轄下包括1間總館、104間分館（含閱覽室）。


File:New Taipei City Library Jiangzicui Branch 2025-01-07.jpg|板橋江子翠分館（舊總館）
File:New Taipei City Library Banqiao Branch 2016-05-21.jpg|板橋分館
File:NTCL Xinzhuang Branch 20131111.jpg|新莊分館
File:NTCL Sanchong Branch 2025-06-22.jpg|三重分館
File:NTCL Zhonghe Branch 2024-02-15.jpg|中和分館
File:NTCL Xindian Branch.jpg|新店分館


## 參考
羅望子樂團

**羅望子樂團**係日本舊時敲擊樂團。前身一九七九年開始，而樂團短暫出現喺一九八一年，專用敲擊樂來做極簡音樂，創作貫通東西方，元素包有電子音樂，有非洲音樂，有古典敲擊樂。

日文叫**ムクワジュ・アンサンブル**，對應英文**Mkwaju Ensemble**。而Mkwaju，斯話希利文，音似唔古娃朱，意思羅望子樹，樹名來，原本出自非洲，以誌佢哋喜好非洲音樂。

樂團短命，之不過對後來日本環境音樂、極簡音樂都好有影響。

成員有出名作曲家高田綠，以及原名藤澤守嘅久石讓。另外重有，定成庸司、荒瀬順子。客串成員有松武秀樹同橋田正人。松武秀樹，合成器編程師。橋田正人就玩拉丁敲擊樂。

## 經歷
久石讓讀國立音樂大學嗰陣，經已創作極簡音樂，一九七九年組咗隊合奏團。呢隊樂團本身佢畢業後，同作曲科師弟師妹，組成隊氣息樂團發展而成。後尾，久石讓解散咗佢，將當中敲擊樂人再組成久石讓組。

佢本身想用現代音樂去追求極簡音樂。拜仁意勞興起環境音樂，佢對自己合奏團啲音樂活動有疑問，有啲成員想同融合爵士界別合作，發展方向現分歧。一九八一年，久石讓以製作人身份，樂團同日本哥倫比亞旗下更好日品牌合作，推出咗第一張專輯羅望子樹，睇成佢自己，十年來音樂探索成果。佢第一次擔任製作人，負責埋作曲，重彈埋鍵盤。完成專輯後，佢就正式退出樂團。其餘成員繼續以自己方式活動，同年發行第二張專輯樹動，無耐就解散。

## 攷

類:日本樂隊
陳嘉義

**陳嘉義**，桃園地檢署檢察官。佢從國立政治大學法律系畢業時，就應屆考上司法官特考，司法官訓練所55期結訓後，分發至桃園地檢署。佢喺在偵辦婦幼案件嘅時候曾經獲獎表揚。

## 記事
國民黨立委徐巧芯同陳嘉義係大學時期好友，徐巧芯形容佢個性活潑，人緣極好。但畢業後因彼此工作忙碌就很少聯繫。

## 爭議

### 被指係恐怖情人
佢曾經被前女友爆料係恐怖情人，指控佢家暴劈腿，有嚴重控制欲。陳嘉義已於 2022 年 6 月 26 日，喺自己嘅 Facebook 個人帳號公開承認，前女友爆料嘅相關恐怖行為屬實，並就報導中提及嘅所有女性致歉。

### 華亞科技園區開發弊案造假
佢被指喺華亞科技園區開發弊案入面偽造勘驗證據，將一場十幾個市府官員都在場嘅會議形塑成3人密會，仲話時任桃園市市長鄭文燦「配合開發」。其中，陳嘉義更刻意刪除官商會議紀錄中與會嘅桃園市府官員，將事件塑造成鄭文燦與廖氏父子私下密會。亦因為咁，有啲人指摘佢係「惡檢」。

## 參考來源
余嘉熙

**余嘉熙**（）係香港女藝人，同埋《全民造星IV》參賽者，最後打入至25強。

於2023年為香港女子團體 Twins 創作出道22周年演唱會主題曲《雙喜樓》。

## 簡歷
余嘉熙喺香港出世同長大，並曾經喺澳洲留學。2021年，佢參加過《全民造星IV》，最終入圍至25強後止步。2025年有唱**Do Dat Dance**喺ViuTV節目《Dance X Crew》。

## 演出
### 電視節目（[[ViuTV]]）
*2021年：《全民造星IV》參賽者，編號20，25強後出局
*2025年：《Dance X Crew》主題曲Do Dat Dance

## 出面網頁
*
趙穎䝼

**趙穎䝼**（，，暱稱**BChiu**），係新時代電視男藝人，同埋一位《加拿大中文電台》主播人。

## 簡歷
趙穎䝼喺香港出世同長大。19歲時就移民至加拿大溫哥華。佢曾經做過司儀喺《溫哥華華裔小姐競選》，由2017年開始。

## 演出
### 電視節目（[[新時代電視]]）
*2010年：《加拿大中文電台》

### 電視節目（[[無線電視]]）
*2019年：《後生仔傾吓偈》

## 出面網頁
*
*趙穎䝼嘅Facebook頁
區鈺頤

**區鈺頤**（，），係一位芭蕾舞老師，同埋《2020多倫多華裔小姐競選》嘅亞軍。

## 簡歷
區鈺頤喺加拿大出世同成長，平時鍾意音樂同跳舞。2019年，佢喺多倫多大學留學，讀書同畢業。2020年報名參加《2020多倫多華裔小姐競選》，並獲得了亞軍同友誼小姐獎。2022年喺約克大學攞得到First Degree獎。

## 演出
### 電視節目（[[新時代電視]]）
*2020年：《2020多倫多華裔小姐競選》亞軍、友誼小姐

## 出面網頁
*
*2020多倫多華裔小姐競選 7號 Deeana Ou
穎喬

**穎喬**（，），曾用藝名**穎蕎**，原名**甄珮娸**（Sarina），係香港女藝人，2021年用舊藝名「穎蕎」參加ViuTV選秀節目《全民造星IV》攞第20名，2025年用新藝名「穎喬」參加無綫電視歌唱比賽節目《聲秀》攞第4名。

## 簡歷
穎喬本身係香港、丹麥同西班牙混血兒，喺香港出世同長大，做過網上主播、足球節目主持、咖啡店店員同兼職模特兒。2017年曾經用真名甄珮娸喺ViuTV拍《2S遊》，2021年佢用「穎蕎」個名喺ViuTV參加《全民造星IV》，雖然成功晉身決賽20強，但決賽評判分同觀眾分排名分別排第18同排第19，綜合表現包尾。2025年，佢改名做「穎喬」，參加無綫電視歌唱比賽節目《聲秀》成功入圍，成為25號參賽者，經多輪比賽後晉身決賽，攞到第4名。

喺2026年方面，穎喬同其他五十位藝人喺無綫電視參加選美唱歌大賽節目《魔音女團》。

## 演出
### 電視節目（[[Now TV]]）
*2016年：《西班牙甲組足球聯賽》主持

### 電視節目（[[ViuTV]]）
*2017年：《2S遊》主持
*2021年：《全民造星IV》參賽者

### 電視節目（[[無綫電視]]）
*2025年：《聲秀》參賽者
*2026年：《魔音女團》參賽者

## 參考

## 出面網頁
*
桃園市市長

**桃園市市長**係台灣桃園市嘅最高行政首長，佢之前叫做「桃園縣縣長」。2014年12月25號開始，因為桃園縣升格做直轄市，所以改咗名。依家嘅市長係中國國民黨嘅張善政。
武漢圖書館

**武漢圖書館**喺中國湖北省武漢嘅一間圖書館。前身係1946年10月建立嘅漢口市立圖書館。

## 參考
北京城市圖書館

**北京城市圖書館**係中國北京市嘅圖書館，2023年12月27日開業，位置喺通州區城市綠心森林公園北側。
設計新態度

《**設計新態度**》（）係香港MakerVille製作嘅文化節目，由蘇家欣（Bee）同冼樂欣（阿冼，第17集起）主持，2025年7月3號起逢禮拜四17:30-18:00喺ViuTV播出。節目介紹香港本土各行設計師同佢哋嘅作品，了解行業日常工作同發掘就業前景。

## 每集一覽

## 節目調動
*2025年11月13號：由於08:00-18:00直播《十五運會決戰前線》，第20集調到11月22號禮拜六15:00-15:30播。
*2025年11月20號：由於09:30-18:00直播《十五運會決戰前線》，第21集調到11月26號禮拜三17:30-18:00播。
*2025年11月27號：由於16:00-18:00改為插播《新聞報道》，第22集調到12月3號禮拜三17:30-18:00播。

## 出面網頁
*ViuTV：設計新態度

## 電視節目變遷
平安北道科學技術圖書館

**平安北道科學技術圖書館**（**평안북도과학기술도서관**）係北韓嘅圖書館，喺平安北道新義州，2023年開張。
咸鏡南道科學技術圖書館

**咸鏡南道科學技術圖書館**（**함경남도과학기술도서관**）係北韓嘅圖書館，喺咸鏡南道咸興，2018年開張。
自我

**自我**（參見）係指個體對自身存在、身份、特質等嘅理解同認知，多個學科都會討論。喺哲學入面，自我涉及意識同主體性等問題，例如「我點樣知道自己存在？」等嘅問題，歷來都係哲學家探討嘅重點。喺心理學範疇，自我包括咗人對自己行為、情感同思想嘅反思同理解。

喺社會學同社會心理學當中，自我唔只係內在概念，而係會喺人際關係中變化。例如有啲學者就主張，自我係喺社會關係中透過「角色扮演」而慢慢建立起嚟嘅。

## 睇埋
*心靈
*我思故我在
阿斯塔納籃球隊

**阿斯塔納籃球隊**（）係哈薩克阿斯塔納嘅職業籃球球會，依家打緊VTB聯合聯賽。

## 榮譽
*哈薩克籃球盃冠軍：2011年、2012年、2013年、2014年、2017年、2018年、2019年、2020年、2021年、2022年、2023年

## 參考


## 睇埋
*艾斯坦拿

## 連出去
*官方網站
奧丹斯足球會

**奧丹斯足球會**（）係丹麥奧丹斯一間職業足球球會，依家踢緊丹麥超級足球聯賽。

## 榮譽
*丹麥甲組足球聯賽冠軍：2025年
*丹麥盃冠軍：1983年、1991年、1993年、2002年、2007年
*丹麥超級盃冠軍：2002年

## 參考


## 連出去
*官方網站
模型 (抽象概念)

**模型**係指一種用嚟表達、模擬現實物體或系統嘅抽象結構，可以提供資訊。喺科學研究入便，模型經常用嚟簡化現實，會作出一定程度嘅簡化，攞走一啲對分析不必要嘅細節，進而用嚟幫手測試假說同埋作出預測呀噉。模型可以以好多唔同方式表達，諸如數學方程式、行電腦模擬嘅程式、圖像... 等，都可以喺科學上用嚟做模型。

**模型**喺廿一世紀初嘅英文叫 （）。

## 簡化現實

模型可以用嚟簡化現實：現實世界好複雜，涉及大量變數，由人類行為（經濟學同心理學等嘅社科）至自然現象（自然科學）都係噉。模型透過抽象化，會選擇性噉保留重要嗰啲特徵，放棄次要或者唔啦更嘅資訊，令研究者可以更有效率噉分析問題。

舉例說明，地球其實唔係真正嘅球體，亦唔係完美橢球（橢球簡單講係撳扁咗嘅球體）－齋靠常識諗已經可知，地球表面有山同海，反映地表查實有好多凹凹凸凸嘅位，而其他行星都係同樣嘅道理；但係喺現實科研當上，研究者郁手計數嗰時成日都會將地球當正係個橢球噉分析－
*簡化假設會令計算結果同實際結果唔完美吻合；但同時
*簡化假設可以令啲數冇咁難計；
噉即係話，如果計算結果離實際結果唔係太遠，簡化假設整體上依然係有利嘅。

### 簡化程度

科學上建構模型嗰陣，模型「要幾近似研究緊嘅現象？」係一條大問題：越近似，模型就越能夠描述現實；但另一方面，過度追求貼近現實會令模型難以計算、難以理解，難以應用。

例如研究社會網絡中人際互動嘅模式，社會科學研究者可以建構一個模型，假設每個人每日最多聯絡五個人，噉樣可以令模型變得容易靠電腦計算；但呢個假設明顯係一種近似——現實世界中，有啲人社交圈好大，有啲人每日幾乎冇聯絡人。

總括而言，模型設計要有策略性，夠簡單先至容易理解；夠近似先至有解釋力。而且用嚟教學同用嚟預測政策效果，要求亦可能好唔同。取得呢個平衡係建模技巧嘅重要一部份。

## 預測

最後，模型亦可以用嚟做預測。即係根據現有數據，估計將來會發生咩事。

喺統計學，研究者可以用數據建立統計模型，用嚟預測某啲變數嘅未來值。例如經濟學家研究失業率，用迴歸模型預測失業率。佢哋可以去攞數據，攞過去十年嘅 GDP、利率同通脹率... 等嘅資料，然後用電腦建立以下噉嘅簡單迴歸模型：
:Y = \beta_0 + \beta_1 X_1 + \beta_2 X_2 + \cdots + \beta_p X_p + \varepsilon
當中：
* Y 係應變數（失業率）；
* X_1, X_2, \ldots, X_p 係解釋用嘅變數（包括 GDP、利率、通脹率等等）；
* \beta_0 係截距；
* \beta_1, \ldots, \beta_p 係每個解釋用嘅變數對 Y 嘅影響有幾強；
* \varepsilon 係誤差項。
用電腦由數據計出眾 \beta 嘅數值。建立咗模型，佢哋將來就可以代入新數據，預測 Y 嘅值。

## 解釋

模型亦可以用嚟解釋研究緊嘅現象點解會發生。

例如電腦模擬嘅技術噉：電腦模擬涉及電腦程式，用程式做嘅運算模擬研究緊嘅現象。透過電腦模擬，研究者可以用嚟檢驗某一拃相對簡單嘅法則係咪能夠解釋到（產生出）睇緊嘅現象。用電腦模擬方法做研究嘅人，會教電腦一拃相對簡單嘅法則，然後叫部機計數，計如果呢啲法則真係成立，會出現點嘅結果，假如出嘅結果同現實中觀察到嘅現象一致，噉研究者就有理由話嗰拃簡單法則可以解釋到研究緊嘅現象。

## 實驗操作

模型可以用嚟做「實驗」。

喺某啲情況下，研究者唔方便喺現實世界做實驗，例如經濟學家研究經濟體或者物理學家研究規模成個宇宙咁大嘅現象，就難以真正郁手做實驗。喺呢啲情況下，研究者可以用模型喺電腦模擬模型中模擬實驗，例如個體為本模型可以模擬一大班個體喺某啲規則下互動會出現咩結果，而人手改動模型中嘅變數，就可以觀察結果有咩變化，達致近似做咗實驗噉嘅效果。

## 搵共通點

模型做咗抽象化，能夠幫助研究者搵到唔同現象背後嘅共通結構。

好多數學上嘅模型，就高度抽象化，可以用嚟分析好多唔同領域嘅事物。譬如係圖論噉，圖論可以用嚟分析好多唔同類型嘅網絡，無論任何事物，只可以想像成節點以及節點間嘅邊，都可以用圖論相關嘅概念嚟思考，例子有電腦網絡，或者社會網絡分析呀噉。

又例如係幾何形狀噉：現實中嘅物件形狀複雜，思考者可以用簡單幾何形狀嚟模擬呢啲物體，方柱呢種形狀高度簡化，但喺好多分析上都有用，好多唔同物體（例如唔同種類嘅建築物）都可以當做某啲形式嘅方柱，忽略真實物體嘅細節（材質、表面凹凸不平等），換嚟運算上嘅效率。



## 科學分類

科學上會用嘅模型：
*數學模型
*統計模型
*電腦模擬
*語言模型（大型）
等等。

## 睇埋
*比例模型
*心靈模型
*物理定律
*還原論

## 引咗
Dance X Crew

《**Dance X Crew**》係香港MakerVille製作嘅真人騷跳舞比賽節目，由梁業（Fatboy）、沈貞巧（Gao）、楊安妮（WinWin）同田曜誠（Tsoul）主持，2025年7月7號到7月25號逢禮拜一到五21:30-22:30喺香港電視娛樂ViuTV播。節目招募咗15個街舞團隊進行比試。決賽《**Dance X Crew - Hong Kong Stage**》喺2025年8月3號錄影，並安排喺8月10號禮拜日20:30-23:00播出。

呢個節目前身係2022年頭開始搞嘅《War of Dance》，開拍後曾改名《Flat Out》，由何啟華、梁業、沈貞巧同楊安妮主持，計劃同年10月中播出，但同年7月MIRROR演唱會發生意外引致舞蹈員重傷，MakerVille嗰陣時擔心推出跳舞主題嘅節目會引起外界反感，結果比賽需要腰斬，拍好咗嘅初賽唔安排播出，直到2025年頭由頭開始重新搞過另一個跳舞比賽，並改用而家個節目名，節目主持陣容大致維持，只係將何啟華替換成田曜誠。

呢個節目係獲得香港政府嘅創意智優計劃9,215,525港元資助嘅「跳跳跳爆台」項目嘅一部份，所以節目片尾會有「政府資助計劃」圖案。

## 參賽隊伍
### 背景資料

### 晉級情況

## 參與人員
### DJ
*第一回合、福利賽（I）、第三回合、福利賽（III）、決賽： Monsta Kei
*第二回合： 田曜誠、Monsta Kei
*福利賽（II）： 田曜誠

### 評判
*第一回合： 
*福利賽（I）： 節目主持
*第二回合： 
*福利賽（II）： 
*第三回合、福利賽（III）： 
*決賽：

## 比賽過程
### 第一回合（15進10）
第一回合15隊會經抽籤分為5組比賽。每組比賽分為兩部份：第一部份係以"We Are"做主題嘅「齊舞」比賽，由3個評判評分（每人可畀0-10分）同其他12隊crew投票（1票=1分），加埋最高分嘅一隊直接晉級去第二回合；未能直接晉級嘅兩隊會進入第二部份嘅三盤兩勝「Battle」：第1局係齊舞、第2局係兩組各派一個成員1on1、第3局（如有需要）係隊長vs隊長，贏咗嘅晉級去第二回合。

### 福利賽（I）
呢場福利賽係由第一回合「齊舞」比賽赢咗嘅5隊進行battle爭取額外獎金，賽果唔影響晉級。比賽方式係每隊派出一個代表參與四場1on1 battle，出場次序由轉樽決定，每場勝方會進入下一場battle，第1-4場負方會分別得到$0.3／$3／$30／$300獎金，而第4場勝方就可以得到$3,000信用卡簽賬額。

### 第二回合（10進8）
第二回合分為兩部份：第一部份係10隊用同一音樂（節目主題曲《Do Dat Dance》）整一條編舞短片，由25組星級評判投票（1票=2分）；第二部份係10隊分為5組，各去指定戶外地點進行五盤三勝battle，每局比賽分別以Crew Battle、Classical Music、2 on 2、Props同Call Out呢5種唔同主題進行（次序由主持抽籤決定），比賽結果由現場觀眾投票決定（赢1局=10分）。兩部份加埋總分最高嘅7隊直接晉級，其餘嘅3隊就再進行兩場三盤兩勝淘汰battle，先由總分第九嗰隊對第十嗰隊，贏咗嗰隊再對總分第八嗰隊，最後贏咗可以晉級。

### 福利賽（II）
呢場福利賽係由第二回合總分最高嘅5隊進行battle爭取額外獎金，賽果唔影響晉級。比賽方式係每隊派出一個代表參與四場1on1 battle，出場次序由轉樽決定，每場battle由主持決定一個情景主題，每場勝方會進入下一場battle，第1-4場負方會分別得到3,000蚊越南盾／韓圜／日圓／泰銖獎金，而第4場勝方就可以得到港幣3,000蚊信用卡簽賬額。

### 第三回合（8進5）
第三回合分為兩部份：第一部份係8隊分為4組合作（由第二回合最高分嗰隊先揀合作隊，跟住到第二高分隊揀合作隊，最後由第三高分隊揀合作隊），每組會以兩隊共通點做主題去排一隻齊舞，其中必需包含有一段廣東歌音樂，之後由評判各自評分，總分最高嘅一組嗰兩隊直接晉級；第二部份係其餘3組各自進行三局battle（每隊可以喺咁多種玩法中抽兩種，第一局由猜拳贏咗嗰隊喺抽到嘅兩種玩法中揀一種，第二局就由另一隊喺手上有嘅兩種玩法揀一種，第三局就由主持喺餘下嘅玩法抽一種），評判會綜合三局表現定輸贏，贏咗嗰隊可以晉級。

### 福利賽（III）
呢場福利賽係由晉級決賽嘅5隊進行battle爭取額外獎金／獎品（Dance X Crew閃咭）。比賽方式係每隊派出一個代表參與四場1on1 battle，出場次序由轉樽決定，每場勝方會進入下一場battle，第1-4場負方會分別得到2張／4張／6張／8張閃咭，而第4場勝方就可以得到$3,000信用卡簽賬額同全套（108張）閃咭。

### 決賽

## 獎
冠軍係**The Breakdown Station**，獎品係HK$80,000信用卡簽賬額。

## 每集一覽

## 歌曲

## 註

## 參考

## 出面網頁
*ViuTV：Dance X Crew
*MakerVille：Dance X Crew

*
*
*Facebook上面嘅街舞Beginner Lesson👩‍🏫《Dance X Crew》Battle前須知🆚 Tsoul 老師任教！
*

## 電視節目變遷
使用案例

**使用案例**（），簡稱**用例**，係指一個系統點樣同一個嗰個系統之外嘅係人或者唔係人嘅行動者（）互動。呢個本來係軟件工程嘅概念，喺UML有圖表示；但係喺管理學亦採納咗。

## 參考資料
烏克蘭文化教育中心

**烏克蘭文化教育中心**（），簡寫 **Oseredok**，係加拿大緬尼吐巴溫尼辟嘅一間博物館、圖書館、美術館。所收藏嘅資料包括烏克蘭文獻、古地圖、珍本書、電影、照片、民間藝術品、拓荒者工具、樂器以及當地民間服飾。

類:緬尼吐巴
金理

**金理**（，），係一位學生，同埋《溫哥華華裔小姐競選2018》參選佳麗（8號）。

## 簡歷
金理喺中國上海出世同長大。2018年參加過《溫哥華華裔小姐競選2018》，落選後獲得完美肌膚獎。

## 演出
### 電視節目（[[新時代電視]]）
*2018年：《溫哥華華裔小姐競選2018》- 完美肌膚獎

## 出面網頁
*
*溫哥華華裔小姐競選2018 #8 Lily Jin
新北市立圖書館三重分館

**新北市立圖書館三重分館**，喺臺灣新北市三重區嘅市立公共圖書館。係新北市立圖書館嘅一個分館，1974年開張。
北區立中央圖書館

**北區立中央圖書館**，係日本一間公共圖書館，喺東京都北區十條台中央公園內，2008年開張。
羅笑笑

**羅笑笑**（，），係一位學生，一位銀行從業員，同埋《2022多倫多華裔小姐競選》嘅季軍。

## 簡歷
羅笑笑喺加拿大出世，4歲回流至中國北京。2022年喺多倫多報名參加《2022多倫多華裔小姐競選》，並獲得了季軍。

## 演出
### 電視節目（[[新時代電視]]）
*2022年：《2022多倫多華裔小姐競選》季軍

## 出面網頁
*2022多倫多華裔小姐競選 #6 Addy 羅笑笑
*
林映說

**林映說**（，），係一位新時代電視女藝員，《熒幕八爪娛》主持，同埋《溫哥華華裔小姐競選2024》嘅二號佳麗。

## 簡歷
林映說喺香港出世，曾經喺加拿大卑詩大學留學。2024年報名參加《溫哥華華裔小姐競選2024》，比賽後加入新時代電視做成一個女藝員。

## 演出
### 電視節目（[[新時代電視]]）
*2024年：《溫哥華華裔小姐競選2024》
*2025年：《熒幕八爪娛》主持人

## 出面網頁
*溫哥華華裔小姐競選2024 2號 林映說 Claudia Lam
*
臺中市立圖書館北區分館

**臺中市立圖書館北區分館**，係臺灣一間公共圖書館，喺臺中北區，1999年開張。

## 參考

類:北區 (臺中)
利銘澤典宬

**利銘澤典宬**（；）係加拿大安省多倫多嘅一間專門圖書館，專門收集同香港、加港關係同港裔加人有關嘅資料，位於多倫多大學 Robarts 圖書館8樓，屬於多大一部分，所以並唔係特別圖書館，而係學術圖書館。

截至2025年，該館館藏大約有 書、期刊、微縮菲林同 剪報，並有影音資料。

## 開放時間
*星期一至五：中午12點至下晝5點
*星期六、日：休息
因為佢喺8樓，除非係多大學生或者教職員，普通人其實係入唔到去嘅，要入去要預先申請通行證，申請亦未必會批。

## 出面網站
*

## 參考資料
鑲嵌圖

**鑲嵌圖**（參見）係一種統計圖，用嚟視覺化噉表示兩個或以上定性變數（唔可以用高低數值嚟量化）之間嘅關係，當中一個定性變數嘅每個可能數值都有一笪面積代表，而嗰笪面積嘅大細反映有幾多個個案屬於嗰個值。透過鑲嵌圖，研究者可以快速噉觀察多個變數間嘅相依關係，仲有係數據展示嘅分佈情況。

## 繪製方法

鑲嵌圖一般係用於**定性**變項嘅。呢啲變項唔可以用數值高低嚟量化：諸如溫度（物理學同化學會研究）、容量（物理、化學同工程學）或者體重（醫學同生物學）等嘅變項都可以用數值高低嚟表示；但例如家陣做語言學研究，樣本係一班人，而唔同個體喺「以咩方言或語言為母語」呢個變項上都唔同，呢個變項冇得用數值高低嚟代表。

繪製鑲嵌圖之前，首先要決定變項嘅順序，因為唔同變項順序會影響最後出嗰幅圖嘅結構。每個變項會對應其中一個方向（打戙軸或者打橫軸），然後根據每個變項嘅分類情況，將個矩形切割成對應區域。每一個細矩形嘅面積代表嗰個組合類別所佔嘅比例，而顏色同陰影就可以用嚟標示邊個矩形係邊個變項。

想像依家要分析鐵達尼號上邊啲人生還邊啲人死亡，用鑲嵌圖呈現變項之間嘅關係，考慮嘅變項包括
*性別（）：男或女
*艙等（）：頭等艙、二等艙、三等艙、船員
*係咪生還（）：Yes（成功生還）或 no（並冇生還）
當中**係咪生還**係想預測嗰個變項，而另外兩者係用嚟做預測嘅變項。呢幾個變項都係定性嘅，唔可以用數值高低嚟表達。

喺製圖時，三個變項安排如下：

首先以性別做垂直切割，將成幅圖分做**上**（男）同**下**（女）兩大區域。男性佔大約四分三，而女性佔大約四分一。

然後喺每個性別區域入便，再按艙等將圖像打橫分做四截，分別代表頭等艙、二等艙、三等艙同船員。呢幾截闊度唔一樣，表示唔同分類所佔比例都唔同。例如男性人員中，船員所佔比例較大；而女性中就以三等艙乘客人數最多；女性船員人數極少，幾乎唔顯眼。

最後再將**生還與否**應用落去每個區域度，用顏色區分：深色代表**死亡**，淺色代表**生還**。齋靠睇圖像就可以發現，頭等艙女性嘅生還率最高，而整體而言，女性生還率明顯高過男性生還率。再進一步觀察，可以見到頭等艙乘客比其他艙等更有機會生還。

最後得出下圖，當中 **Titanic** 嗰幅圖反映由鐵達尼號得到嘅數據，而 **Independent** 嗰幅圖反映「獨立」（冇任何變項會影響生還率）嘅數據。

## 睇埋
*熱圖
*棒形圖
*量度層次
*離散變數

## 註釋

## 引述
貝魯特體育會

**貝魯特體育會**（）係黎巴嫩貝魯特嘅職業籃球球會，依家打緊黎巴嫩職業籃球聯賽。

## 榮譽
*黎巴嫩職業籃球聯賽冠軍：1950年、1951年、1952年、1953年、1954年、1956年、1957年、1958年、1959年、1960年、1968年、1971年、1973年、1993年、1995年、1997年、2005年、2006年、2007年、2008年、2009年、2010年、2011年、2014年、2015年、2016年、2017年、2019年、2021年、2023年、2024年
*黎巴嫩籃球盃冠軍：2006年、2007年、2008年、2019年
*黎巴嫩籃球超級盃冠軍：2012年、2019年

## 參考


## 連出去
*官方網站
Robarts 圖書館

**Robarts 圖書館**（；，全名 ）係加拿大安省嘅多倫多大學聖佐治校區入面一座三角形、樓高14層嘅圖書館大樓，亦指入面嘅一間同名嘅學術圖書館。

大樓屬於粗獷主義建築，形似一隻雀（通常認為係孔雀或者火雞，亦有人認為似鷹）；1973年開張 嗰陣係同區第一座大廈。佢最底嗰幾層係普通人都入得嘅 Robarts Common（直譯 ｢Robarts 公共地方｣），有扶手電梯，再上就要搭𨋢，但係入𨋢要有學生證或者職員證；即係除非係多大學生或者教職員，普通人其實唔會上到去圖書館本體（雖然可以申請通行證，但係未必批），樓下嗰幾層過咗半夜亦會趕人，有學生證先可以留過夜。

Robarts 喺小說同電影出現過，出便亦係喺多倫多其中一笡可以賞櫻嘅地方。

## 出面網頁
* 

## 參考資料

## 書目
*
2025年7月大災難預言

**2025年7月大災難預言**係2025年上半年喺東亞地區（尤其係日本、臺灣同香港）流行嘅一個預言，指2025年7月（或者精準到7月5號日本時間凌晨4點18分）日本同菲律賓之間嘅西太平洋海域會爆發有史以嚟最大規模嘅地震同海嘯，甚至被形容係世界末日。
呢個預言嘅由來主要係建基喺日本漫畫家龍樹諒嘅漫畫作品《我睇到嘅未來》（），被認為曾經成功預言2011年日本三一一大地震，所以有啲人認為好大機會再講中。

不過，日本氣象廳已經強調以而家嘅科技預測唔到地震嘅具體時間、地點同規模，呼籲民眾唔好信謠言。而龍樹諒亦澄清佢描述嘅情景冇講明日子，「2025年7月5號」嘅日子只係編輯擅自加上去，唔係佢原本意思。

最終喺嗰個精準嘅時刻並未有任何災難發生，而同一月份入面，就喺7月30號日本時間朝早8點24分喺日本東北方嘅俄羅斯琴察加半島對開海底發生8.8級地震同引發海嘯，但由於遠離人口稠密地區，人命財產損失輕微，同預言形容嘅極大破壞相差好遠。
## 文化影響
*呢件事後來仲被改編成日文電影《2025年7月5日午前4時18分》，由古川大晃導演，小栗有以同船ヶ山哲主演，故事圍繞主角原遙喺「預言日」前後經歷嘅一連串怪事。
*受日本地震恐慌影響，喺2025年5月到訪日本嘅香港旅客同舊年同期跌11.2%到19.31萬人次，係錄得跌幅嘅唯一地區。
*香港ViuTV同HOY TV都喺2025年上半年推出用防災做題材嘅電視節目，分別係《逃出災難紀》同《求生記》。
*香港ViuTV亦喺7月2號到4號晚同7月5號凌晨推出特備直播節目《有得吹好吹》，探討呢個預言同埋希望可以見證預言來臨一刻喺各地嘅情況。

## 參考
龍樹諒

**龍樹諒**（，）係日本女漫畫家，神奈川縣人。佢用佢嘅夢境畫成漫畫《我睇到嘅未來》（），被認為曾經成功預言2011年日本三一一大地震而出名。
我睇到嘅未來

《**我睇到嘅未來**》（），係日本漫畫家龍樹諒嘅漫畫作品，1994年到1998年連載，用作者嘅夢境畫成。呢本漫畫被認為曾經成功預言2011年日本三一一大地震而出名。而漫畫入面提到一場比三一一大地震更大規模嘅災難，促成2025年7月大災難預言。
彭振聲

**彭振聲**可以係指：

* 彭振聲 (香港) - 香港親中派政治人物
* 彭振聲 (台灣) - 台灣民眾黨政治人物
彭振聲 (台灣)

**彭振聲**（）係台灣嘅政治人，曾經做過台北市副市長、高雄市政府工務局新建工程處總工程司、副處長、處長，仲有台北市政府工務局局長。
鄭裕彤東亞圖書館

**鄭裕彤東亞圖書館**（；，簡稱 ）係加拿大安省多倫多嘅一間專門圖書館，專門收集東亞文字嘅資料，主要係中文、日文、韓文同藏文，位於多倫多大學 Robarts 圖書館8樓，屬於多大一部分，所以並唔係特別圖書館，而係學術圖書館。

截至2022年，該館館藏大約總共有 資料。

## 開放時間
*星期一至五：上晝11點至下晝5點
*星期六、日：休息
因為佢喺8樓，除非係多大學生或者教職員，普通人其實係入唔到去嘅，要入去要預先申請通行證，申請亦未必會批。

## 出面網站
*

## 參考資料
費達歷西亞

**費達歷西亞足球會**（）係丹麥腓特烈西亞一間職業足球球會，依家踢緊丹麥超級足球聯賽。

## 參考


## 連出去
*官方網站
吳欣岱

**吳欣岱**（）係台灣政治人，係台灣外科醫學會、台灣胸腔及心臟血管外科學會、同埋台灣血管外科學會嘅專科醫師。佢係台灣基進嘅成員，現在是台灣基進台北黨部主任委員，曾經擔任台灣基進秘書長、性別發展部主任。

## 生平
吳欣岱出生喺桃園市，畢業於國立陽明大學醫學系，曾任衛生福利部臺中醫院住院醫師、衛生福利部屏東醫院主治醫師、豐原醫院不分科住院醫師、台中醫院外科住院醫師、台中榮總代訓住院醫師總醫師、高雄醫學大學附設醫院代訓總醫師、博診所靜脈曲張治療專家、康寧醫院心血管外科醫師，專長為血管外科、動靜脈管手術、洗腎導管手術、靜脈曲張診斷及治療傷照護、傷口照護。吳欣岱喺參加台灣基進活動後，因認同台灣基進嘅理念而入黨。

## 爭議

### 為趙天麟同中國籍女性發生婚外情辯護
喺2023年，身為國防委員會委員嘅民進黨趙天麟被同一名中國籍女性揭發有婚外情，但係就得到吳欣岱開心護航，結果當時被台灣基進攻擊嘅民眾黨蔡壁如揶揄，話台灣基進黨以當民進黨側翼為榮，而吳欣岱對趙天麟更大嘅問題視而不見。

### 保送國民黨李彥秀當選
喺第11屆中華民國立法委員選舉，佢出選臺北市第四選舉區（內湖南港），挑戰當時現任立委，同屬綠營嘅民進黨高嘉瑜。當時高嘉瑜表明願意協調，但吳欣岱拒絕。去到2023年11月，民進黨總統候選人賴清德亦引述黨內民調話，如果高嘉瑜一對一迎戰國民黨李彥秀，高嘉瑜將會勝出，更表明基進參戰嘅情況下，高嘉瑜會被分薄票源落敗。吳欣岱堅持試圖搶奪高嘉瑜嘅席位，做法令綠營分裂，引起外間一啲討論岱。其中，民進黨嘅姚文智、徐國勇同王必勝就為吳欣岱站台。最終，國民黨李彥秀喺未獲得過半得票嘅情況下，打敗現任嘅高嘉瑜。而面對高嘉瑜落選，佢甚至公開俾YA。

### 大罷免期間爭議
大罷免潮期間，一啲內湖南港不滿國民黨嘅選民亦走咗出嚟要罷免吳欣岱有份保送嘅李彥秀。吳欣岱喺罷免運動期間亦有投入，但就先後陷入唔同爭議，主要集中喺錯誤爆料同執法爭議。 2025年2月，佢質疑李彥秀喺美國擺拍大可頌，但因為指證錯誤遭國民黨痛批造謠並要求道歉；4月，佢喺路口進行罷免宣講時遭警舉牌，吳指控市府壓迫公民活動，警方則澄清係因為未經申請並使用擴音器所致；仲畀同樣屬於罷免團體志工嘅一般市民公開點名嗆聲，要求佢停止呢種無理取鬧嘅行為。7月，吳宣稱其服務處招牌遭檢舉係國民黨嘅「行政追殺」，但隨後被指出檢舉人並非國民黨籍，極可能只係基層人員依法處理民眾陳情。

### 為中國品牌「泡泡瑪特」宣傳
喺2026年1月，台北燈節同中國品牌「泡泡瑪特」合作，結果引來吳欣岱痛批，話台北市府用人民納稅錢幫中國土特產做大型廣告，但之後佢就被揭發，自己都試過攞住「泡泡瑪特」旗下IP角色「LABUBU」影相宣傳，甚至有網民質疑佢攞住嘅根本係假貨。

## 選舉紀錄

## 參考來源
余振強紀念第二中學

**余振強紀念第二中學**（、簡稱**余二**、**YCK2**）係香港一間津貼中學，由天主教香港教區喺1982年創校，地址係香港薄扶林置富徑一號。

## 學校歷史
余振強紀念第二中學喺1982年創立。喺1972年，香港天主教教區已經諗住喺港島南區起一間完善嘅中學，但係因為當時政府嘅教育政策側重擴建三年制中學而擱置咗。到咗1979年，因為置富花園落成，嗰區人口增加，加上露德聖母堂因為薄扶林花園嘅興建要拆卸，所以就重新提出起學校嘅計劃。天主教教區同香港教育署簽咗協議，重組成校董會，成員包括曾慶霖神父、鄭唐淑柔女士、Sister Rosangela同埋梅元碩先生。喺各方支持之下，置地公司起好校舍同聖堂。間學校喺1982年9月正式開課，成為天主教香港教區中學嘅成員之一，並以主要贊助人余振強先生命名 。

## 教學
余振強紀念第二中學嘅教學語言以中文為主。初中（中一至中三）嘅主要教學語言係中文，高中會按學生嘅程度同能力嚟決定用中文定英文。學校亦都有為非華語學生提供支援，例如喺語文科分組學習，同埋喺其他科目提供翻譯。

## 課程
學校提供多元化嘅科目，包括中國語文、英國語文、數學、中國歷史、宗教、生活與社會、公民、經濟及社會、資訊科技、普通話、設計與科技、視覺藝術、體育、音樂同埋STEAM教育等等。

## 校園生活
余振強紀念第二中學有唔同嘅課外活動同埋學會，例如學生會、家長教師會、舊生會等等。學校亦都有提供唔同嘅支援服務，例如升學輔導、生涯規劃同埋特殊教育需要支援。

## 設施
課室24個，全部課室有空調同寬頻無線網絡，課室有電腦同投影機，老師同學生有平板電腦。 學校重有奇妙教室、科學實驗室、人文學科室、視覺藝術室、藝術畫廊、音樂室、設計與科技室、學生活動室、自修室同埋兩個STEAM Education Centre。

## 涉事
* 余振強紀念第二中學師生戀事件

## 出面網頁

*余振強紀念第二中學嘅官方網站
沙傑斯體育會籃球隊

**沙傑斯體育會籃球隊**（）係黎巴嫩貝魯特嘅職業籃球球會，依家打緊黎巴嫩職業籃球聯賽。

## 榮譽
*黎巴嫩職業籃球聯賽冠軍：1994年、1998年、1999年、2000年、2001年、2002年、2003年、2004年
*黎巴嫩籃球盃冠軍：1993年、1998年、1999年、2000年、2001年、2002年、2003年

## 參考
艾華卡

**艾華卡**（），係葡萄牙希拉自由鎮嘅一間職業足球球會，依家踢緊葡萄牙超級足球聯賽。

## 榮譽
*葡萄牙乙組足球聯賽冠軍：2024年

## 參考


## 連出去
*官方網站